АҚШ полицияси 14 ёшли ўсмирни отиб ўлдирди » Новости Узбекистана сегодня: nuz.uz\nНовости Узбекистана → ҲОДИСА → АҚШ полицияси 14 ёшли ўсмирни отиб ўлдирди\n11-08-2016 12:01 0 768 Рейтинг1 Чоп этиш\nАҚШ полицияси 14 ёшли ўсмирни отиб ўлдирди\nТўппонча билан қуролланган ўсмирнинг полиция ходимларига қарата ўқ узгани ўлимига сабаб бўлди.\nАҚШнинг Лос-Анжелес шаҳри полицияси қуролланган 14 ёшли ўсмирни отиб ўлдирди. Воқеа шаҳарнинг шарқий қисмида содир бўлган. Полиция ходимлари аҳоли турар жойидаги безорилик ҳақида хабар топгач, у ерга текшириш ўтказиш мақсадида боришади. Бу пайтда тўппонча билан қуролланган ўсмир ҳуқуқни муҳофаза қилувчи орган ходимларига қарата ўқ узган. Бунга жавобан полициячилар ҳам ўспиринни оғир жароҳатлаган. Бу ҳақда CNN ёзмоқда.\n“Гувоҳлар шубҳаланувчи шахснинг полициядан қандай қочганини ва ҳуқуқ-тартибот органи ходимларига ўқ узганини кўришди. Инсоннинг бу ҳаётдан кўз юмиши ҳар доим фожиа бўлган, айниқса, у ёш бўлса”, дейди шаҳар полиция бошқармасининг бошлиғи ўринбосари Роберт Аркос.\nУнинг сўзларига кўра, ўсмир воқеа жойида ҳалок бўлди. Йигитчанинг исми Жесси Жеймс Ромеро бўлган. Унинг дўстлари полицияга қаршилик кўрсатмади. Улар сўроқ қилиниб, қўйиб юборилган, дейила хабарда.


Ўзбекистон Республикасига расмий ташриф давомида менга ва Қирғизистон делегациясига кўрсатилган эҳтиром ва меҳмондўстлик учун чуқур миннатдорлик билдиришга ижозат бергайсиз.\nЎзаро англашув ва ишонч муҳитида ўтган музокаралардан ғоят мамнунман.\nҚирғизистон билан Ўзбекистоннинг халқларимиз ўртасидаги кўп асрлик дўстлик алоқалари, яхши қўшничилик ва қардошлик муносабатларига асосланган стратегик шериклигини янада мустаҳкамлаш бўйича эришилган келишувлардан жуда хурсандман.\nЙўловчи транспорти қатновини қайта тиклаш, транзит ташишларни таъминлаш ва транспорт йўлаклари очиш, шунингдек, экспорт-импорт алоқаларини фаоллаштиришга қаратилган қўшма режаларнинг ҳаётга татбиқ этилиши оддий фуқаролар турмуш фаровонлигини ошириш ҳамда ўзаро савдо-иқтисодий ҳамкорликни ривожлантириш учун зарур шароитлар яратишига ишончим комил.\nЎйлайманки, Қирғизистон — Ўзбекистон давлат чегараларининг қолган қисмини делимитация қилиш ишлари ўзаро ҳурмат ва манфаатларни ҳисобга олиш тамойиллари асосида фаол суръатда давом этади.\nСизнинг дипломатияда янги анъаналарга асос солаётганингиз, давлатлараро аҳамиятга молик масалаларни ҳал қилишда ностандарт ва самарали ёндашувларни намоён қилаётганингиз таҳсинга сазовор. Сиз нафақат Қирғизистон ва Ўзбекистон, балки бутун минтақа мамлакатлари ўртасидаги ҳамкорликка ижобий суръат бағишладингиз.\nСизнинг ташриф давомида бир неча бор янграган «дардингизни ўз дардимиз, ғалабангизни ўз ғалабамиз сифатида қабул қиламиз», деган сўзларингиз қирғиз халқига эзгу муносабатингиз ифодаси бўлиб, қалбимдан чуқур жой олди.\nСизга мустаҳкам соғлик, бахт-саодат, давлат раҳбари сифатидаги фаолиятингизда улкан муваффақиятлар, Ўзбекистон халқига тинчлик ва тараққиёт тилайман.


Ҳиндистондаги LG заводидан тарқалган газ оқибатида одамлар қурбон бўлди - zarnews.uz\nҲиндистондаги LG заводидан тарқалган газ оқибатида одамлар қурбон бўлди\nҲиндистоннинг Андра Прадеш штатида жойлашган “LG Polymers” заводидан тарқаган газ оқибатида камида 8 киши вафот этди, мингга яқин одам касалхонага ётқизилди, бир неча минглаб одамларда кўнгил айниши ҳолатлари кузатилмоқда. Бу ҳақда Hindustan Times хабар қилди.\nКўнгилсиз вазият Вишакхапатнам шаҳри ёнида содир бўлган. Қурбон бўлганлар орасида бир нафар ёш бола ҳам бўлган. Маҳаллий ҳукумат уйларда нечта одам ҳушини йўқотгани ҳақида аниқ маълумот айта олмаяпти. Шунингдек, қорамол ва бошқа турдаги уй ҳайвонларининг ҳам ўлгани маълум қилинди.\nҲиндистон фавқулодда вазият хизмати (NDFR) яқин атрофдаги уч нафар қишлоқ аҳолисини эвакуация қилди. Ён атрофдаги 20 га яқин қишлоқ аҳолисига намланган мато орқали нафас олиш ва кўчага чиқмаслик тавсия қилинди. Ўт учирувчилар заҳарли моддаларни ўзига сингдириб олиши учун кўчаларга оҳак аралаштирилган сув сепиб чиқмоқда.\nМамлакат Бош вазири Нарендра Моди Фавқулодда вазиятлар вазири ва ИИВ раҳбарлари иштирокида тезкор йиғилиш ўтказди.\n“LG Polymers” – Кореянинг LG компаниясининг Ҳиндистондаги бўлими. Газ тарқалишига сабаб бўлган завод полистирол ишлаб чиқаради. Бахтсиз ҳодисанинг юзага келишига тахминий сабаб қилиб, карантин вақтида заводнинг қаровсиз қолиб кетганлиги айтилмоқда.\nТеглар: Ҳиндистон ёнғин\n"Пропан-метан заправка"да юз берган ёнғин уч соатдан ортиқ вақтда бартараф этилди\nҲиндистон пойтахтида мингдан ортиқ кулба ёниб кетди\nХитой ҳаво кучлари вертолётлари Ҳиндистон ҳаво ҳудуди чегараларини бузди\nСанкт-Петербургда коронавирус билан касалланган беморлар даволанаётган касалхонада ёнғин содир бўлди\nФВВ ходимлари ёрдамида юк машинасидаги ёнғин бартараф этилди\nDamas” русумли транспорт воситасида ёнғин чиқди\nКоронавирусдан қандай қутулдим? Тузалганлар бошларидан кечирганларини сўзлаб берди\nТрамп АҚШда юз бераётган оммавий тартибсизликларни “терроризм” деб атади\nКартошкани зараркунандадан қандай асраш мумкин?\nЭнди ҳар бир туман ва шаҳарнинг ўз футбол жамоаси бўлади\nРоссия конституциясига ўзгартириш киритиш масаласи бўйича сайловлар 1 июль санасига белгиланди\nХодимларни ҳақорат қилган бош врач ўз вазифасидан озод этилди\nкоронавирус АҚШ ЙТҲ Норозилик намойишлари карантини қоидалари Самарқанд Қирғизистон Булунғур чегара Россия Трамп чартер рейс


ФАРЗАНДИНГИЗДАН КЕЧИРИМ СЎРАГАНМИСИЗ? «БОЛАМ, МЕНИ КЕЧИР...» | Суғдиёна биринчи аёллар электрон журнали\nФАРЗАНДИНГИЗДАН КЕЧИРИМ СЎРАГАНМИСИЗ? «БОЛАМ, МЕНИ КЕЧИР...»\nШундай тоифа инсонлар бўладики, улар учун кечирим сўрашдан мушкулроқ иш йўқ. Аксинча, ҳар қандай вазиятда ҳам узр сўрашдан оғринмайдиган, буни ўзи учун ҳаётий принцип деб ҳисоблайдиганлар ҳам топилади. Хусусан, саҳифамизнинг галдаги иштирокчиларига «Фарзандингиздан кечирим сўраганмисиз?» саволи билан мурожаат этдик. Олган жавобларимизга эса ўзингиз баҳо беринг.\n«АВВАЛ КОЙИЙМАН, КЕЙИН АФСУСЛАНАМАН»\nУлуғбек РАҲМАТУЛЛАЕВ, хонанда: — Болаларим ҳали жуда кичкина бўлгани учун улардан кечирим сўрайдиган жиддий ҳолатлар бўлмаган. Аммо тарбияни кичиклигидан бошлаш керак деган қоидага амал қилганим боис ўғлимни гоҳ гоҳида тергаб, бирор бир хатоси учун урушиб қўяман. Тергашга тергайман-у, кейин кўнглим ҳижил бўлиб қолади. Ўша заҳоти, «Ўғлим, шундай қилмасам бўлмайди, мендан хафа бўлма» деб айтаман. Аслида, хомуш, йиғлаётган болаларни кўрсам, ўзимни тутиб туролмайман. Дарров кўнглим юмшаб кетади. «КЕЧИР, ДЕМАСАМ ІАМ...»\nСоҳиб АББОСХОН, режиссёр, актер:\n— Фарзандларим билан ҳеч қандай оғир, қалтис вазиятларга шу кунгача дуч келмаганман. Аммо ҳаддан ташқариÂÂ шўхлик қилса, мактабда муаммолар бўлса, дарсларини тайёрламаганини билганимда қаттиқ гапириб қўйишим мумкин. Бундай вазиятларда уларÂÂ мендан хафа бўлганини сезсам бироз ўтиб кўнглини кўтаришга ҳаракат қиламан. Кайфиятини яхшилайдиган гаплар айтиб ҳазиллашаман. Аслида ҳар бир ота-она фарзандидан узр сўрашга уялмаслиги керак. Чунки баъзида бизлар ҳам хато қиламиз.\nДаврон ЭРГАШЕВ, хонанда: — Минг афсуски, сўнгги пайтларда фарзандларимни кўпроқ ранжитиб қўяётганга ўхшайман. Кўпинча берган ваъдамнинг устидан чиқолмасам мулзам бўламан. Айниқса, қизимни эрталаб уйғониши билан сўраган нарсасини кечқурун олиб келиб қўяман деб, ёдимдан кўтарилган пайтлар кўп такрораняпти. Бундай кезларда унинг хафа бўлганини кўриб, шу заҳоти «мени кечир» дейман. Айбимни ювиш учун эса у айтган нарсани бирга бориб харид қиламиз. «БУНАҚА ВАЗИЯТЛАР КЎП БЎЛАДИ»\nРаъно АЛИМОВА, радио-телебошловчи:\n— Табиатдан кўп кечирим сўрайдиган инсонлар тоифасиданман. Фарзандларимдан ҳамÂÂ жуда кўп бора кечирим сўраб тураман. Иш билан бўлиб асабийлашганда ноўрин уларга овозимни баланд гапириб урушиб қўйсам дарҳол ўзимга келиб олиб узр сўрайман. Чунки бола қалби жуда нозик. Йиллар давомида уларнинг қалбида ўша нарса қора доғ бўлиб қолмасин дейман-да. Мен онаман, улардан каттаман узр сўрашим шарт эмас, дейиш нотўғри.\n«ИСТИМА БИЛАН УЙДА ҚОЛГАНДА...»\nМуҳаббат ҲАМРОЕВА, журналист:\n— Бундан бир неча йил илгари иш билан водийга сафар қилганман. Кетадиган куним ўғлим қаттиқ иситма билан ётиб қолганди. Турмуш ўртоғимнинг қистовларига қарамай, ишимга фидойилигимдан синглимни уйга чақиртириб, ўғлимга кўз-қулоқ бўлиб туришини айтганман-да, сафарга кетганман. Қайтганимдан кейин эса йиғлаб-йиғлаб: «Ўғлим, сени жуда яхши кўраман, аммо ишим ҳам жуда зарур эди. Мени тушун», деб кечирим сўраганим ҳалигача эсимда. Қизимдан ҳам кечирим сўраган пайтларим бўлган. Ўзингизга маълум қизим бир мунча вақт телевидиниеда бошловчилик қилди. Турмушга берганимдан кейин ҳам фаолиятини давом эттиришини истагандим. У бўлса «Йўқ. Бу иш билан бошқа шуғуланмайман. Аслида, сизнинг ҳурматингиз деб ТВга боргандим» деганида аввалига жуда хафа бўлдим. Кейин мен қизимни ўзи истамаган ишга шунча йил мажбурлаган эканман-да, деб кечирим сўрагандим.\n«КЎЗ ЁШИГА САБАБЧИ БЎЛГАНИМДА»\nМуҳаббат ҚУРБОНОВА, раққоса:\n— Қизим кичиклигида ундан кечирим сўрашимга тўғри келган. Мени деб кўзлари ёшлангани учун узр сўраганман. Нимадир бўлиб, асабийлашгандим. Шунда ўзимни назорат қилолмай фарзандимга қаттиқ бақириб юборганман. У бўлса мени ҳолатимдан чўчиб кетган. Боламнинг аҳволини кўриб, қандай қилиб ўзимга келиб қолганимни билмайман. Шу ондаёқ уни бағримга босиб, чақалоғимдан кечирим сўраганман. Ва бошқа бу иш қайтарилмаслигига ваъда берганман.\nАлия СУЛАЙМАНОВА тайёрлади.Twitter НравитсяSocButtons v1.5


Ҳоким ер сотганликда, прокурор пора олганликда айбланмоқда\nДушанба, 15 апрел куни Сурхондарё вилояти Термиз шаҳар халқ депутатлари Кенгашининг йиғилишида ҳоким Неъматжон Соатов ишдан олинди.\nБу ҳақда Озодликка Термиз шаҳридаги ҳукумат идораларидан бирида ишлаётган манба хабар қилди:\n- Уч кун олдин шаҳар ҳокимини ишдан олиб ташлашди. У бир қанча иқтисодий жиноятларда айбланмоқда,- деди Озодлик манбаси.\nБошқа бир манба - исми сир қолишини сўраган термизлик ўқитувчининг прокуратурада ишлайдиган таниши гапларига таяниб айтишича, собиқ ҳоким Неъматжон Соатов аҳолига ер сотганликда айбланмоқда:\n-Термизда ҳам ободонлаштириш мақсадида бир қанча бузилишлар бўлди. Уйлари бузилган одамларга бошқа жойлардан ер берилди. Масалан, бир оилага битта ёки иккита томорқа бериш лозим бўлса, бу ҳоким уларга тўртта-бештадан томорқа бериб юборган экан. Энди бу томорқалар уларнинг ўзига текканми ёки бошқаларга сотилганми, бунисини билмадим. Лекин ҳоким ёмон одам эмас эди, илгари Тошкентда Ўзбекистон темир йўллари бошқармасида ишлаб юрган эди. Аввал вилоят ҳокими Жўраев билан танишчилиги бор эди, ўша олиб келиб қўйган эди,- дейди термизлик ўқитувчи.\nЎқитувчига кўра, Термизда бундан бир ой олдин шаҳар прокурори, унинг опаси ва укаси ҳам пора олганликда гумон қилиниб, миллий хавфсизлик ходимлари томонидан ҳибсга олинган:\n- Шаҳар собиқ прокурори Қўзиевнинг укаси вилоят прокуратурасида ишларди. Опаси илгари нотариус бўлган, кейин Солиқ ва валютага оид жиноятчиликка қарши курашиш департаментида ишлаган. Шу опаси бир кишини ишини тўғрилаб бераман, деб катта миқдорда пора талаб қилган. Пора олаётганда МХХ уни ҳибс қилган. Опаси порани прокурор укаси учун олганини тан олган. Шундай қилиб, ҳозир уччаласи ҳам ҳибсда, тергов беряпти,- деди термизлик ўқитувчи.\nТермиз шаҳар прокуратурасининг ўзини таништирмаган ходими Озодлик билан суҳбатда собиқ ҳоким ва прокурор устидан жиноят иши қўзғатилганини тасдиқлади, бироқ бу ҳақда телефон орқали маълумот беролмаслигини айтди.\nЎзбекистон давлат идораларида коррупция чуқур илдиз отгани айтилади.\nЎтган йил давомида коррупцияда айбланиб, Жиззахда вилоят прокуратураси 4 ходими, Бухорода ҳокимнинг ўғиллари ва қариндошлари ҳибсга олиниб, суд ҳукми билан озодликдан маҳрум этилган эди.\nЖаҳон давлатларидаги коррупция билан боғлиқ вазиятини тадқиқ қилиб келаëтган Transparency International ташкилоти эълон қилган ҳисоботида Ўзбекистон дунëдаги энг коррупциялашган давлатлар ўнлигидан жой олган.


Ўзбеклар Ўзбекистондан кўчиб кетмоқда\nМаълумотларга кўра, Европада хавфсизлик ва ҳамкорлик ташкилотининг Тошкентдаги ваколатхонаси Меҳнат ва аҳолини ижтимоий муҳофаза қилиш вазирлиги ҳамда Ўзбекистон самарали иқтисодий сиёсат маркази билан ҳамкорликда Ўзбекистоннинг миграция сиёсати концепцияси лойиҳасини ишлаб чиққан.\nМазкур концепция мамлакатдаги миграция жараёнлари бошқаруви, бу жараёнда фуқароларнинг ҳуқуқ ва эркинликлари таъминланиши, давлатлараро муносабатларнинг мувофиқлаштирилиши, миллий хавфсизлик масалаларини ўз ичига олади.\nКуни ЕХҲТнинг Тошкентдаги ваколатхонасида мазкур концепция лойиҳаси муҳокамасига бағишланган йиғилиш бўлиб ўтди.\nХабарларга қараганда, концепция миграция жараёнлари бошқаруви стратегиясини белгилаб беради. Концепция лойиҳаси иқтисодий ўтиш даври шароити, мамлакатнинг молиявий имкониятлари ва ижтимоий-иқтисодий вазият ҳисобга олинган ҳолда ишлаб чиқилган. Концепция асосида кейинчалик миграция тўғрисидаги қонун лойиҳаси ишлаб чиқилиши кутилмоқда.\nМазкур концепция ва унинг асосида ишлаб чиқилиши кутилаётган қонун лойиҳаси хусусида расмий идоралардан маълумот олишнинг иложи бўлмади. Расмий идоралар фақат концепция лойиҳаси йил якунигача муҳокама этилишини тасдиқлади, холос.\nМутахассисларнинг сўзларига қараганда, сўнгги 15 йил давомида Ўзбекистонда миграция салбий сальдога эга бўлиб қолмоқда. Кўчиб кетаётган ҳар 100 кишига 7 нафар кўчиб келувчи тўғри келади. Мамлакатдаги ички ва ташқи миграция аҳолининг демографик ўсиши пасайишига олиб келяпти. Миграцияда этник ўзбекларнинг улуши ҳам ортиб боряпти. Эътироф этиш керак, бу ерда гап бутунлай кўчиб кетаётган ёки кўчиб келаётган аҳоли ҳақида бормоқда.\nЎзбекистон Фанлар академиясининг Иқтисодиёт институти мутахассиси, иқтисод фанлари номзоди Равза Муртазинанинг таъкидлашича, ташқи миграция бўйича келтирилаётган расмий рақамлар ташвиш уйғотадиган даражада эмас. Ташқи миграциядаги салбий сальдо бир йилда 99,5 минг кишидан иборат. Агар Ўзбекистонда 25,8 миллион киши истиқомат қилиши назарда тутилса, кўчиб кетувчилар жами аҳолининг 0,33 фоизини ташкил этади. Уларнинг аксарияти рус, қозоқ ва бошқа миллатларга мансуб. Кўчиб кетувчиларнинг 7-8 фоизи этник ўзбеклардир. Миграция ҳаракатлари кўпроқ вақтинчалик иқтисодий муаммолар билан боғлиқ.\nР.Муртазинанинг билдиришича, бундай вазият собиқ иттифоқнинг барча республикаларига хос. Миграция жараёнлари, асосан, МДҲ доирасида кечмоқда. Сўнгги 2-3 йил давомида Марказий Осиёдан Россия Федерациясига кўчиб борган мигрантларнинг умумий сони 3 миллион 322 минг кишини ташкил этади. Уларнинг 59 фоизи қозоғистонликлар, салкам 20 фоизи ўзбекистонликлардир.


Амударё тумани ҳокими Султонбой Pажапбаевич Йўлдашевнинг туман тадбиркорларига мурожаати- Kruz.uz\n14:54, 01.12.2019 545 0 Амударё тумани\nҲаммангизга маълумки, сўнгги йилларда мамлакатимизда тадбиркорликни ривожлантириш ва қўллаб-қувватлаш бўйича қатор амалий ишлар қилинди. Кичик ва ўрта бизнес ривожи йўлидаги бюрократик тўсиқларни бартараф қилиш, тадбиркорларга қулайлик ва шароитлар яратиш мақсадида янги Қонунлар, Фармон ва қарорлар қабул қилинди.\nЯқиндагина, 7 ноябрь куни ўтказилган видеоселектор йиғилишида муҳтарам Президентимиз “Ҳар бир тадбиркорга – кўмакдош, елкадош ва мададкормиз!” ғоясини илгари сурди.\nПрезидентимиз алоҳида таъкидлаганларидек, “Бундан буён тараққиёт ва фаровонликка фақатгина тадбиркорликни ривожлантириш ва қўллаб-қувватлаш орқали эришиш мумкин”.\nАмударё туманида ҳам тадбиркорларни қўллаб-қувватлаш, уларнинг самрали фаолият юритишлари учун шароитлар яратиш борасида тизимли ишлар амалга оширилмоқда.\nБиргина Президентимизнинг ўтган йили Қорақалпоғистон Pеспубликасига қилган ташрифи давомида берган топшириқлари бўйича олиб борилаётган ишлар натижасинида туманимизда 136 млрд. сўмдан ортиқ, жумладан салкам 10 млн. долларлик хорижий инвестиция маблағлари ҳисобидан 65 та лойиҳалар амалга оширилиши режалаштирилган. 1 ноябрь ҳолатига уларнинг 52 таси ишга туширилди, қолган лойиҳалар бўйича ҳам ишлар давом эттирилмоқда.\nБундан ташқари, 2020-2021 йилларда амалга оширилиши режалаштирилган инвестиция лойиҳалари доирасида қиймати салкам 200 млрд. сўм, шу жумладан 3,5 млн. долларлик хорижий кредит линиялари ҳисобидан 78 та лойиҳалар амалга оширилиши ва 765 та янги иш ўринлари яратилиши мўлжалланган.\nБиз нима учун тадбиркорларни қўллаб-қувватлашимиз керак?\nСабаби, туманимизда иш билан банд аҳолининг 54 фоизи, ишлаб чиқарилаётган маҳсулотларнинг 100 фоизи, кўрсатилаётган хизматларнинг 100 фоизи тадбиркорлар ҳиссасига тўғри келади. Бугунги кунда туман бўйича 1078 та тадбиркорлик субъектлари фаолият кўрсатмоқда.\nБиргина 2019 йилнинг ўтган 10 ойи давомида туман бўйича жами 1326 та янги иш ўринлари яратилган бўлса, уларнинг 1273 таси, ёки 96 фоизи тадбиркорлар ҳиссасига тўғри келади.\nЯна бир марта таъкидламоқчиманки, тадбиркорлик билан шуғулланаётган, ёки ўз фаолиятини бошлаш ниятида бўлган ташаббускорлар учун барча масалалар бўйича кўмакдош бўламиз ва юзага келадиган ҳар қандай муаммони ҳал қилишда амалий ёрдам кўрсатишга тайёрмиз.\nЧунки биз масъуллар учун кун тартибидаги устувор масала – тадбиркорлар билан бевосита мулоқот қилиш, уларнинг дардини эшитиш ва муаммоларини ҳал қилишдир.\nСиз учун эшикларимиз ҳамиша очиқ.\nСизнинг ҳар бир лойиҳангиз шахсий назоратимиз остида бўлади. Лойиҳани ишлаб чиқишдан, то уни амалга оширишгача бўлган барча жараёнда бевосита кўмак бериш биринчи галдаги вазифамиз бўлади.\nСизнинг лойиҳангиз – туманимизнинг эртанги келажаги ва аҳолимиз фаровонлигининг кафолатидир. Сиз туфайли туманда ишсизлик қисқаради, даромадлар ошади, оилаларимиз, аёлларимиз ва фарзандларимиз турмушидан миннатдор бўлиб, ўз юртида ҳаловат топади. Шундай экан, бор куч ва ғайратингизни ўз фаолиятингизни янада кенгайтириб, бизнесингизни ривожлантиришга қаратинг. Бу йўлда биз Сизга энг яқин ёрдамчи, энг ишончли кафил бўламиз!\nМудофаа вазирлиги ТАТУ Нукус филиали «OPEN AIR. SAHRO SIMFONIYASI» Турон йўл ҳаракати қоидалари Дастан Бектурсинов Қорақалпоғистон Республикаси қишлоқ ва сув хўжалиг Давлат божхона қўмитаси энг катта чорраҳа чорвалари\n12:05, 28.05.2020 195


ХАЛҚИМИЗ СОҒЛОМ ЭКАН, ВАТАНИМИЗ ҲАМИША ФАPОВОНДИP - AmuNews.uz - энг сўнгги янгиликлар\nХАЛҚИМИЗ СОҒЛОМ ЭКАН, ВАТАНИМИЗ ҲАМИША ФАPОВОНДИP\nМамлакатимизда ҳар жиҳатдан соғлом, баркамол авлодни вояга етказиш борасида амалга оширилаётган ислоҳотлар, қабул қилинаётган давлат Дастурлари доирасидаги кенг қамровли вазифалар негизида ҳам халқимиз саломатлигини янада мустаҳкамлаш асосий мақсад қилиб белгиланган.\nМен ҳар куни ўзим раҳбарлик қилаётган Охунбобоев номли ҚВП томон йўл оларканман, бундан 25 йил аввалги Хитой овули ҳудудидаги мўъжазгина ФАПни ва у ердаги шароитни кўз олдимга келтириб, бугунги қишлоқ ҳаётининг нақадар фаровон ва обод паллага кирганидан қувониб кетаман. Бор-йўғи икки ёки ошиб кетса уч нафар ўрта тиббиёт ходимлари фаолият олиб борадиган ФАПларда аҳолига тиббий хизмат кўрсатиш даражаси тамоман қониқарсиз аҳволда эди. Тиббий анжомлар ҳақида гапирмаса ҳам бўлади.\nБугунги ҚВПларда эса халқимиз саломатлигини мустаҳкамлаш, беморларга тиббий хизмат кўрсатиш замон талаблари даражасида. ҚВП жойлашган ҳудудда 6120 нафарга яқин аҳоли истиқомат қилади. Муассасамизда фаолият олиб борувчи 23 нафар тиббиёт ходими ҳудуддаги ҳар бир оила, ҳар бир фуқаро ҳақида тўлиқ маълумотга эгалиги туфайли аҳоли ўртасида юқумли касалликларга чалиниш ҳолатлари жуда кам. Айниқса, оилаларда соғлом фарзандлар туғилишини, уларнинг соғлом ривожланишини таъминлаш мақсадида фертиль ёшидаги аёллар соғлиги қатъий назорат остига олинган. Дунёга келган ҳар бир гўдак алоҳида меҳр ва эътиборда. Бир ёшгача бўлган ва бир ёшдан 6-7 ёшгача бўлган болаларни касалликларга қарши эмлаш ишлари ўз вақтида олиб борилганлигидан болалар соғлом ўсишмоқда. Бундан ташқари, 7 ёшдан 14 ёшгача бўлган ўсмирлар ва ундан юқори ёшдаги ёшлар саломатлиги борасида ҳудудимизда муаммо йўқ ҳисоби.\nЛекин 18 ёшдан 40 ёшгача бўлган фуқаролар орасида туманимиздан четга, кўпинча Қозоғистон ва Pоссия давлатлари ҳудудига чиқиб, ишлаб қайтаётганлар ҳам борлиги учун патронаж шифокорларимиз айнан шундай фуқароларнинг оилаларида тез-тез бўлиб, уларнинг саломатликларини назорат қилиб туришади. Қон таҳлиллари натижалари алоҳида қайд этилиб, зарур пайтда тиббий ёрдам кўрсатилмоқда.\nКекса авлод вакиллари нафақат оилаларимиз, балки жамиятимизнинг ҳам кўркидир. ҚВП тасарруфидаги маҳаллаларда истиқомат қилувчи 60 ёшдан ўтган, 70-80 ва ундан юқори ёшларга етган пир-у бадавлат отахон ва онахонларимиз ҳолидан хабар олиш муассасамиз ходимлари зиммасидаги энг масъулиятли бурчдир. Зарурат туғилганда ҚВПда ташкил этилган ўринларда ётиб, даволаниш имконияти яратилган. ҚВПда беморларни қабул қилиш, аниқ ташхис қўйиш, қон таҳлилларини аниқлаш ва даволаш бўйича яратилган шароитлар туман марказидаги шифохоналардаги шароитдан қолишмайди. Чунки барча хоналаримиз замонавий тиббий асбоб-анжомлар билан жиҳозланган. Нигора Мамутова, Сайёра Pажабова, Шуҳрат Давлатов каби шифокорларимиз ўзларининг хушмуомалалиги, самарали даволаш усуллари билан овул аҳлининг ҳурмат-эътиборини қозонишган. Замира Ўрозимбетова, Адолат Ўтабоева, Дилбар Бобожонова, Гўзал Ибрагимова, Сафаргул Йўлдошева, Мадина Давлатова, Феруза Эримбетова сингари ўрта тиббиёт ходимларининг ҳар бир ишидан аҳоли мамнун.\nИнсонлар дардига дармон бўлиш, уларнинг қалбига қувонч бахш этиб, умрига умр қўшишга интилиб яшаш – ҳар бир шифокор дилидаги эзгу қасам. Биз ана шу қасамга ҳамиша садоқатда, халқимиз соғлигига масъуллик ҳисси билан меҳнат қилаверамиз. Чунки халқимиз соғлом ва ёшларимиз баркамол бўлса, она Ватанимиз юксак тараққиёт сари дадил одимлайверади.\nОхунбобоев номли ҚВП мудири.\nВАТАН PАВНАҚИ ЁШЛАP ҚЎЛИДА


Клопп: «Моуриньо нима деяётгани билан ишим йўқ»\n15:17 / 21.10.2016\n«Ливерпуль» жамоаси бош мураббийи Юрген Клопп «Манчестер Юнайтед» жамоасига қарши ўйиндан кейин матбуотда бу ўйин ҳақида бир неча марта чиқиш қилган рақиблар бош мураббийи Жозе Моуриньонинг сўзларига эътибор қаратмасликка қарор қилди.\n«Бу мен учун сира қизиқ эмас. Ўйин тугаб бўлганига шунча вақт ўтди, уни бунча узоқ муҳокама қилиш нега керак? Мени ўйиндан кейин билдирилган фикрлар ташвишга солмайди.\nБундай гапларга заррача қизиқмайман, мени бу умуман хавотирга солмайди. Ўйиндан кейин ўйинни ютишга ҳаракат қилиш — бефойда. Мен буни фаолиятим аввалидаёқ англаб бўлганман. Биз очко ишладик, бу яхши – ўйиндан олдинги очколаримиз ошди.\nҲа, биз идеал даражада ўйнай олмадик, аммо бу яхши сабоқ бўлди ҳам, бор гап шу», — деган Клопп.\nБундан олдинроқ, Моуриньо журналистларни ўйинда 65 фоиз ҳолатда тўпга эга бўла туриб, атиги 2 марта дарвоза томон зарба бера олган «Ливерпуль»ни танқид қилишга чақирганди.\nМоуриньо: «Ливерпуль»га қарши ўйинда дарвозабонимиз курортда дам олгандек бўлди


Johnson & Johnson саратонга чалинган аёлга 55 миллион доллар товон тўлайди\n11:13 / 03.05.2016\nМиссури штати суди Johnson & Johnson компаниясига Глория Ристесандга 55 миллион доллар миқдорида товон пули тўлаб бериш мажбуриятини юклади.\nКонцернга мурожаат қилган аёл ўз арзида компания маҳсулоти бўлган интим гигиена воситаларидан узоқ йиллар давомида фойдаланиш унда тухумдонлар ракини келтириб чиқарган, оқибатда унинг унинг бачадони олиб ташланган.\nThe Guardian хабарига кўра, Johnson & Johnson компаниясига қарши 1200та мурожаат ичида иккинчи қондирилган арз ҳисобланади.\nДаъвогарларнинг фикрига кўра, дунёнинг энг йирик косметик ва тиббий воситалар ишлаб чиқарувчиси истеъмолчиларни упа таркибли гигиеник воситал саратон хасталигини чақириш хавфи тўғрисида огоҳлантирмаган.\nКомпанияда эса Миссури суди қарори 30 йиллик тажрибаларга зидлиги ва ушбу қарор устидан шикоят қилишларини билдиришди.


Президент ЕХҲТ Сайловларни кузатиш миссияси раҳбарини...\n13.12.2019 19:38 0 1180\nЎзбекистон Республикаси президенти Шавкат Мирзиёев 13 декабрь куни Европада хавфсизлик ва ҳамкорлик ташкилоти Демократик институтлар ва инсон ҳуқуқлари бўйича бюросининг (ЕХҲТ ДИИҲБ) Сайловларни кузатиш бўйича миссияси раҳбари Каетана де Зулуэта Оутрамни қабул қилди. Бу ҳақда президент матбуот хизмати хабар берди.\nДавлатимиз раҳбари меҳмонни самимий қутлар экан, Ўзбекистон билан ЕХҲТ ва унинг тузилмалари ўртасидаги конструктив ҳамкорлик изчил ривожланиб бораётганини мамнуният билан қайд этди.\nБугунги кунда ташкилот Бош котиби Томас Гремингернинг мамлакатимизга ташрифи якунида қабул қилинган ЕХҲТ билан шерикликни кенгайтириш бўйича «йўл харитаси» амалга оширилмоқда.\nЎзбекистон ташкилотнинг Парламент Ассамблеясидаги иштирокини тиклади. ЕХҲТ юртимиздаги парламент сайловларига 1999 йилдан буён илк бор тўлақонли миссияни жўнатди.\nБугунги учрашувда ҳамкорликнинг истиқболли йўналишлари хусусида батафсил фикр алмашилди, миллий қонунчиликни янада такомиллаштириш, сайлов ва бошқа соҳаларда қўшма тадбирлар ўтказиш масалалари муҳокама қилинди.\nЕХҲТ ДИИҲБ Сайловларни кузатиш бўйича миссияси раҳбари Ўзбекистон Республикаси президентига самимий қабул ҳамда мамлакатимиз ЕХҲТ билан ҳар томонлама ҳамкорлик қилишга тайёрлиги учун миннатдорлик билдирди.\nКаетана де Зулуэта Ўзбекистондаги сайловлар мутлақо янги сиёсий муҳитда, салмоқли даражада такомиллаштирилган ҳуқуқий нормалар асосида ўтаётгани, шу сабабли ДИИҲБ сайлов жараёнларини катта қизиқиш билан кузатаётганини таъкидлади.\nШавкат Мирзиёев ЕХҲТ Сайловларни кузатиш бўйича миссияси Каетана де Зулуэта Оутрам


Оскар Табарес: Кавани ва Суарессиз ғалаба қозона олмас эдик\n15 июнь, 2018, 22:08\nХабарингиз бор бугун ЖЧ-2018нинг “А” гуруҳ 1-турида Уругвай 1:0 ҳисобида Мисрни мағлубиятга учратди. Учрашувдан сўнг ғолиб жамоа устози Оскар Табарес ўзининг ўйин ҳақидаги фикрларини билдириб ўтди.\n“Футболчиларни индивидуал маҳоратини ошириш борасида қиладиган ишларимиз бор. Ўйиндан – ўйинга кучайиб, тажриба тўплаб боришга ҳаракат қиламиз. Футболда бир ўйинчининг ўзи ҳамма нарсани ҳал қила олмайди. Яхши футболчилар бор, лекин нима ҳам қила олардик, жароҳатлар футболда учраб туради. Албатта, улар Салоҳ билан янада кучлироқ бўлишарди. Лекин, усиз ҳам яхши ҳимояланишди.\nБаъзан биз Кавани ва Суаресларсиз ҳам ғалаба қозона оламиз. Аммо бугун уларсиз ғалаба қозониш имконсиз эди. Барчасини бир бутун жамоа ҳал қилади. Нега Суареснинг ўйини ўхшамади? Омадсиз кун Пеледа ҳам, Марадонада ҳам ва хатто Мессида ҳам учраб туради. Уларда имкониятлар бўлди, аммо якунлай олишмади”, - дейди Табарес.


Манман инсон жоҳилдир - Hidoyat.uz\nАсосий саҳифа Мақолалар Манман инсон жоҳилдир\nЧоп этилди Iyun 15, 2019 Манман инсон жоҳилдирda fikr bildirishni o'chirish\nПайғамбаримиз (алайҳиссалом) бундай огоҳлантирадилар: “Агар сизлар бирор гуноҳ қилмайдиган бўлганларингизда, мен сизларга бунданда каттароғидан қўрққан бўлар эдим. У ужбдир” (Имом Баззор ривояти).\n“Ужб” сўзи луғатда “кеккайиш”, “такаббурлик” ва “фахрланиш” маъноларини англатади.\nРоғиб Асфаҳоний: “Ужб – инсон ўзини ҳақли бўлмаган даражага ҳақлиман деб ўйлашидир”, деган.\nИбн Масъуд (розияллоҳу анҳу): “Ҳалокат иккита нарсада: “Ужб ва Аллоҳнинг раҳматидан умидни узишда”, деди.\nМовардий (раҳмаҳуллоҳ) айтади: “Кибр ва ужб инсондаги фазилатларни тортиб олиб, ёмон иллатларни шакллантиради”.\nИнсонда ужбнинг пайдо бўлишига атрофдаги маддоҳларнинг мақтовлари ва олқишлари ҳам сабабдир. Шу боис оқил инсон атрофидаги маддоҳларнинг олқишларига эмас, балки қалби соф дўстларнинг маслаҳатларига қулоқ солиши лозим. Пайғамбаримиз (алайҳиссалом): “Мўмин мўминнинг кўзгусидир. Агар унда бирор айбни кўрса, тузатади”, деганлар (Имом Абу Довуд ривояти).\nУжб инсонга кўплаб зарарлар келтиради. Унинг оқибати кибрга олиб боришининг ўзи офат эканига кифоя. Зеро, шайтон Аллоҳга кибри сабаб осий бўлгани барчага маълум.\nИмом Ғаззолий (раҳматуллоҳу алайҳ) айтади: “Ужб эгаси қилаётган ибодатларини ва амалларини катта санаб фахрланади. Бу иллатга мубтало бўлгани сари амалининг ёмон оқибат топишини унутиб бораверади. Агар вақтида тўхтамаса, қилаётган ҳаракатларини зое қилади. Ўзини айб ва хатолардан холи деб ўйлайди. Натижада бошқалар билан маслаҳатлашиш ёки бирор билмаган нарсасини сўрашни ўзига ор билади. Хато фикрини тўғри деб, қатъий туриб олади. Бундай ҳолат уни ҳалокатга етаклайди”.\nФарход АБДУСОМАД ўғли тайёрлади\nОтаси: Саид ибн Ос, яъни Абу Уҳайҳа Фижор жангида вафот этган. Онаси: Ҳинд …\nIDSN (Integrated Service Digital Network) – одатдаги мис симли телефон …


Италияда яшовчи украинлар Путинга қарши пикет ўтказди\n07 август 2020, Тошкент вақти: 08:43\nИталияда яшовчи украинлар Россия президенти Владимир Путиннинг Римга ташрифи муносабати билан 4 июлда пикет ўтказдилар.\n-Италиядаги айрим одамлар Путинни буюк лидер қаторида олқишламоқда, аслида у буюк қотилдир. Шунинг учун ҳам биз бу ерда турибмиз,-деди пикетга чиққанлардан бири Василь Даливайко.\nРоссия президенти НАТО ва Европа Иттифоқи аъзоси бўлган Италия билан алоқаларни мустаҳкамлашга ҳаракат қилмоқда.\nПутин Италия президенти Серхио Маттарелла, Бош вазир Жузеппе Конте билан музокаралар ўтказади, шунингдек, Рим папаси қабулида бўлади.\nПутин Рим папаси билан бундан аввал ҳам икки марта учрашган ва глобал муаммолар, православ ҳамда католик черкови ўртасидаги муносабатларни яхшилаш масалаларини муҳокама қилшган эди.


Manhattan ТЖМ: пойтахтимиз марказида Нью-Йорк шаҳрининг бир бўлаги | Qalampir.uz\nManhattan ТЖМ: пойтахтимиз марказида Нью-Йорк шаҳрининг бир бўлаги\nБизнес\t06 Октябрь 11:00 4422\nҲақиқатан ҳам муҳташамлик тимсоли ҳисобланган нуфузли ҳудуд – Дарҳонда кенг кўламли лойиҳа амалга оширилмоқда. Лойиҳага кўра, FDG компанияси бизнес классга мансуб бир қанча турар-жой мажмуалари ва элита меҳмонхоналар, бизнес марказларини ўз ичига олувчи бутун бир квартални қуради. Янги хонадон соҳибларини қабул қилиб олишга тайёр бўлган илк қалдирғоч мажмуалардан бири – шарқона пойтахтимизга Нью-Йорк шукуҳини тақдим этувчи замонавий "Manhattan" ТЖМ бўлди.\n5 октябрдан бошлаб манзараси Central Park томонга қараган ажойиб студия хонадонлар сотуви мақбул нархларда – квадрат метри 10 800 000 сўмдан бошланади. Бор-йўғи 25 та студия қолган, шу боис ҳам октябрь ойининг охиригача деразангиздан ажойиб манзара акс этувчи шаҳар марказидан ҳашамат, қулайлик ва шинамликни махсус бонус нархида харид қилишга улгуриб қолинг.\nБатафсил маълумот олиш имкони мавжудми?\nFDG компаниясининг "Manhattan" янги квартали уч фаза – Prime, Central, Soho'дан иборат бўлади. Биринчи босқич – "Manhattan Prime" олтита 16 қаватли кўп қаватли иншоотларни ўз ичига олади. Харидорлар учун кўплаб имкониятлари мавжуд: лойиҳа ҳар қандай дид ва бюджет учун мос келувчи ҳамёнбоп, 39,8 дан 123 кв метргача ўзгариб турувчи майдонга эга 360 та бизнес-классга мансуб хонадонларни тақдим этади.\n"Manhattan Prime" – бу жўшқин ҳаёт оғушида ҳар бир кунини интилиш ва ҳаракатга ўтказишни афзал кўрувчи кишилар учун муносиб ҳудуддир. Бошқача қилиб айтганда, пухта ўйланган инфратузилма ҳамда people-friendly, бадавлат инсонлар ҳамда ижтимоий-маиший, бизнес ва кўнгилочар масканларга бой ҳудудда яшаш ва ишлаш демакдир.\nНима учун айнан "Manhattan"?\nМажмуа бежиз "Manhattan" дея номланмаган. Бу – мажмуа жойлашувининг пухта ўйлангани ва меъморчилик услубининг жуда эҳтиёткорлик билан танланганидан далолат беради. "Manhattan Prime" Нью-Йоркдаги энг машҳур хиёбон номи билан бир хил бўлган Central Park томонга қараган (собиқ Телман номидаги хиёбон) ҳолда қурилмоқда. Бинолардан бири эса учбурчак шаклида лойиҳалаштирилган бўлиб, у дарров "Катта олма" тимсоллариидан бири бўлган "Flatiron Building" (дазмол-бино осмонўпар биносини эслатади.\nТаъкидлаш жоизки, Нью-Йоркка ўхшаш жиҳатлар фақат ташқи кўриниш ва ноёб меъморчилик билан чегараланиб қолмайди. Қурилиш сифати ва фойдаланилган материаллар халқаро даражадаги стандартлар ва технологияларга мувофиқ равишдадир.\n"Manhattan" турар-жой мажмуасининг дабдабали лойиҳаси Дархоннинг нуфузли ҳудудида, Асака ва Маҳатма Ганди кўчалари кесишмасида жойлашгандир. Бу пойтахтнинг баъзи йирик транспорт “артерия”ларидан ҳоли бўлган тинч ва сокин ҳудуддир. Студия хонадонларининг деразалари Тошкентдаги энг қадимий хиёбонлардан бири бўлган соя-салқин Central Park (собиқ Телман) томонга қарайди, Шу билан бирга, ҳудуд қулай жойлашув – бир қадам масофадаги мукаммал инфратузилма ҳамда метро, супермаркетлар ва савдо марказлари, мактаблар ва болалар боғчалари, ижтимоий обектлар ва турли форматдаги дўконлар сингари барча афзалликларига эга.\nFDG компанияси ғоясига кўра, келгусида мазкур мажмуанинг ўзи шаҳар жамоат ҳаётини акс эттирувчи асосий диққат марказга айланади. Бу ерда сиз дўстларингиз билан ёқимли учрашувлар белгилашингиз, мароқли харид қилишдан бахра олишингиз, кўча мусиқачиларини тинглашингиз ва хиёбонда сайр қилганингиздан сўнг енгил тановул қилишингиз мумкин.\nМақбул нархдаги таклифлар\nБутун октябрь ойи мобайнида "Manhattan" ТЖМда 15 фоизгача чегирмалар каби ажойиб таклиф амал қилади.\nАгар сиз нархларнинг кўтарилишидан олдин хонадонни харид қилишга улгуриб қолсангиз – манзараси соя-салқин Марказий хиёбон томонга қараган нуфузли ва муҳташам янги қурилиш биносидаги замонавий хонадон соҳибига айланасиз, шунингдек сезиларли даражада маблағингизни ҳам тежашга муваффақ бўласиз.\nЭслатиб ўтамиз, арзон нархдаги бонусли таклифлар 1 ноябрга қадар долзарб ҳисобланади.\nБатафсил маълумотларни "Manhattan" ТЖМининг савдо офисида, шунингдек, девелопернинг марказий офисидан олишингиз мумкин.\n"Manhattan" ТЖМ савдо офиси манзили:Мирзо-Улугбек тумани, Махатма Ганди кўчаси, 41.\nFDG марказий офиси манзили: Мирзо-Улугбек тумани, Махатма Ганди кўчаси, 41.\nҚўшимча маълумотларни қуйидаги телефон рақамлари орқали олиш мумкин:\n+998 (78) 777-01-01\n+998 (78) 150-55-11.\n21 Октябрь 19:06 21115


Life style Archives - hudud24.uz\n2021, 05-Mart | 05:37\nБош саҳифа Life style\nDilfuza Ergasheva - 09:31 / 13-07-2020 0\nЛеонардо да Винчининг фикрни жамлаш усули психолог маслаҳатига қараганда яхшироқ таъсир қилади. Уйғониш даврининг асосий даҳоларидан бири Леонардо да Винчи нафақат санъат ва илм-фан, балки...\nБу мультфильмдан сўнг 700 бола касалхонага тушган\nDilfuza Ergasheva - 13:56 / 14-07-2020 0\n1997 йилниг 16 декабрида Япония телевидениеси орқали “Покемон” мультсериали намойиш этилади. Ушбу фильмда Пикачунинг шиддатли ҳужуми ёрқин қизил ва кўк чарақлаган ранглардаги кадрларда ифода...\nИбн Сино седана ёғи ҳақида…\nDilfuza Ergasheva - 09:55 / 15-07-2020 0\nСедана ёғи нафас қисиш касалликларига даъво Қора седана ёғи: Иммунитетни мустаҳкамлаш хусусиятига эга. Нафас йўллари касалликлари, йўтал, шамоллаш ва астмани даволашда ижобий натижа беради. Балғамни кўчириб, туширади. Склерозни даволашда...\n“Бир марталик” қотиллар”\nDilfuza Ergasheva - 15:58 / 09-07-2020 0\nҲар биримиз умримиз давомида бу ўткинчи дунёни тарк этгунимизга қадар ўзимиздан 20-40 тонна чиқинди қолдирар эканмиз. Биз ана шу ҳолатни ўзгартиришимиз мумкин. Йўқ, йўқ,...\nБоланинг эътиборини қандай жалб қилиш мумкин?\nDilfuza Ergasheva - 16:49 / 06-07-2020 0\nФарзандингиз қайта-қайта чақиришингизга қарамай, бепарвоми? Ёки ҳамиша “ҳозир”, “яна бирозгина”, дея жавоб қайтаряптими? Бу ҳамма оилада юз берадиган ҳолат. Натижада эса ҳар бир ота-она...\nТарихда Тошкентдаги вабо Бухоро амирлигига ҳам катта талофат етказган эди\nDilfuza Ergasheva - 11:35 / 11-04-2020 0\nБашарият пайдо бўлибдики, ҳаёти давомида ўта даҳшатли касалликлар ва синовларни енгиб ўтмади, дейсиз. Ҳозирда биз бутун дунё одамларининг одатий турмуш тарзи ўзгараётган бир даврда...\nАсалари дунёнинг митти мўъжизаси\nDilfuza Ergasheva - 12:28 / 20-05-2020 0\nДунё мўъжизаларга тўла. Атрофга қаранг, борлиқдаги ҳар бир мавжудот ўзига хос яратилган. Ҳатто, бир кишининг бармоқ изи иккинчи бир одамнинг бармоқ изини такрорламайди. Шуниси...\nАсабларни қандай қилиб тинчлантириш мумкин?\nDilfuza Ergasheva - 11:06 / 07-04-2020 0\nПсихолог Севара Равшановна асабларни тинчлантириш ва стрессни кетказиш тўғрисида ўз маслаҳат ва тавсияларини берди. – Сиз ҳамма касалликлар асабдан, деган иборани эшитган бўлсангиз керак. Агар...\nМашҳурлар ҳаётидан 11 та қизиқарли факт\nDilfuza Ergasheva - 12:42 / 12-05-2020 0\nНаполеон айлурофобия — мушуклардан қўрқиш дардига дучор бўлган. Эйнштейн жон бераётганида унинг сўнгги сўзлари ҳам ўзи билан бирга кетган — ёнида ўтирган аёл...\nDilfuza Ergasheva - 12:05 / 06-07-2020 0\nСиз қайси ёшда бўлишингиздан қатъи назар бизни ўраб турган оламда турли ҳодиса ва воқеалар бўлган, бор ва бўлишига шубҳаланмасангиз ҳам бўлади. Аммо ҳаммаси ҳақида...\nАкмал Нурдан нурли ранглар таъми\nDilfuza Ergasheva - 12:15 / 23-04-2020 0\nЎзбекистон халқ рассоми Акмал Нурдан нурли расмлар таъми... Бугун барчамизнинг кўнглимиз бир янгилик, бир хушхабар, бир кутилмаган қувончларни соғиниб яшамоқда. Бугун тан олиш керак, барчамиз ...\nЕр юзида нечта машина бор?\nDilfuza Ergasheva - 18:21 / 08-06-2020 0\nРасмий статистикага кўра, дунёда рўйхатга олинган автоуловлар сони бир миллиардга яқин. Тадқиқотлар “Wards Avto” томонидан ўтказилган тадқиқот натижаларига кўра, 2010 йилда турли мамлакатларда рўйхатдан ўтган...\nИнсон саломатлиги учун қандай витаминлар зарур?\nDilfuza Ergasheva - 16:41 / 02-07-2020 0\nВитаминлар, минераллар ва микроэлементлар инсон организми фаолиятида муҳим аҳамиятга эга. Инсон саломатлиги учун витамин етишмовчилиги нафақат баҳорда, балки ёз фаслида ҳам салбий омил ҳисобланади....\n123...51-саҳифа. Жами саҳифалар: 5


ЙҲХББ ЙТҲларнинг очиқ статистикасини эълон қила бошлади – Газета.uz\nЙҲХББ ЙТҲларнинг очиқ статистикасини эълон қила бошлади\nИИВ ЙҲХББ Ўзбекистонда ЙТҲларнинг ҳудудлар кесимидаги тўлиқ статистикаси ва авариялар сабабларини эълон қила бошлади. Йилнинг дастлабки 10 кунида 107 та авария натижасида 35 киши ҳалок бўлди, 100 киши жароҳат олди.\n17 январ 2020, 09:57 Жамият\nЎзбекистон Ички ишлар вазирлиги Йўл ҳаракати хавфсизлиги бош бошқармаси мамлакатда содир бўлган йўл-транспорт ҳодисалари ҳақида батафсил статистикани нашр қилишни бошлади.\nЙҲХББ матбуот хизмати томонидан эълон қилинган маълумотларга кўра, 2020 йилнинг дастлабки 10 кунида мамлакатда 107та бахтсиз ҳодиса рўй берган, уларнинг 103 таси ҳайдовчилар ва 4 таси пиёдалар томонидан содир этилган. Ушбу бахтсиз ҳодисалардан жабрланганлар сони 100 кишини, ҳалок бўлганлар сони эса 35 кишини ташкил этди.\nЭнг кўп ЙТҲлар Тошкент вилоятида — 20 та, Жиззах, Наманган ва Фарғона вилоятларида — 11 тадан, Тошкентда — 10 та рўйхатга олинди. Сурхондарёда — 9 та, Андижон вилоятида — 7 та, Бухорода, Қашқадарё ва Қорақалпоғистонда 6 тадан, Навоий ва Самарқанд вилоятларида — 3 тадан, Сирдарё ва Хоразм вилоятларида — 2 тадан ЙТҲ содир бўлган.\nДастлабки таҳлиллар натижаларига кўра, пиёдаларнинг қатнов қисмининг белгиланмаган жойидан ўтиш вақтида 35 та ЙТҲ содир бўлган бўлса, 18 таси — тезликни ошириш, 14 таси — қувиб ўтиш ва қарама-қарши йўналишга чиқиб кетиш, 7 таси — ҳаракатланиш йўналишини ўзгартириш, 6 таси — чорраҳадан ўтиш қоидаларини бузиш ва светофор сигналларига риоя этмаслик, 4 таси — ҳайдовчиларнинг пиёдалар ўтиш жойида йўл ҳаракати қоидаларига риоя қилмаслик, 1 таси — масофани сақламаслик ва 22 таси бошқа қоидабузарликлар туфайли содир бўлган.\nИИВ ЙҲХББнинг «Газета.uz»га маълум қилишича, бундай статистика эндиликда мунтазам равишда эълон қилинади.\n2019 йилда, ЙҲХББ статистик маълумотларига кўра, 8588 йўл-транспорт ҳодисаси қайд этилган, улар натижасида 1915 киши вафот этган ва 6673 киши жароҳатланган. Ўтган йили ҳайдовчиларнинг айби билан 7643та, пиёдалар туфайли — 845та ЙТҲ содир этилган.\n«Газета.uz» 1 326


Сирдарёлик тадбиркор паррандачилик орқасидан 1 миллиардга яқин фойда кўрди | O'zLiDeP\nСирдарёлик тадбиркор паррандачилик орқасидан 1 миллиардга яқин фойда кўрди\nO‘zLiDeP Сирдарё вилоят Кенгаши ёшлар билан ишлаш бўлими Оқолтин гидромелиорация касб-ҳунар коллежи битирувчилари ҳамда тадбиркорлик фаолиятини бошлаш истагида юрган ёшлар учун бизнес саёҳат уюштирди.\nДастлаб иштирокчилар вилоятда туяқушчиликни ривожлантиришга муносиб ҳисса қўшаётган тажрибали тадбиркор Дониёр Тошпулатов фаолияти билан танишди.\nПартия фаоли Д.Тошпулатов ёш бўлишига қарамай тадбиркорлик фаолияти орқасидан миллионлаб даромад олаётган ёшлардан бири. Айни пайтда у раҳбарлик қилиб келаётган “Сирдарё оқолтин страус” МЧЖда юзга яқин туяқуш, мингга яқин ўрдак, ғоз, курка ва товуқ парваришланмоқда. Ишбилармон йигитга 17 гектар ер ажратиб берилган.\n“Бир неча йил муқаддам Россияга ишлагани бордим, – дейди Дониёр Тошпўлатов. – Олис ўлкалардаги фермер хўжаликларида туяқуш боқиб даромад олинаётгани мени қизиқтириб қўйди. Қишлоққа қайтгач, Фарғона вилоятидан 4 та туяқуш олиб келиб парваришлай бошладим. Кейинчалик уларни кўпайтириш баробарида Эрон, Бельгия, Африка ва Украина туяқушларини олиб келиб, вилоят ҳудудида соҳани ривожлантиришга қизиқувчи тадбиркорларга бера бошладим. Ўзимиз қурган икки қаватли бинонинг биринчи қаватига 280 та туяқуш тухуми сиғадиган замонавий инкубатор ўрнатиб, жўжа очиришни йўлга қўйдим”.\nДониёр дастлаб “Халқ банки” туман бўлимидан 125 миллион, сал вақт ўтиб “Саноатқурилишбанк” вилоят филиалидан 600 миллион сўм миқдорида кредит олди. Шу кунга қадар туяқушчилик ва паррандачилик орқасидан 1 миллиардга яқин фойда кўрди.\nТадбиркорнинг айтишича, парранданинг бу тури 50 йил яшайди. 30-35 йил мобайнида тухум беради. Асосийси, бу жонивор овқат танламайди, қолаверса, алоҳида жой, ўзига хос парваришни ҳам талаб қилмайди. 20 даража совуқдан 50 даража иссиққача бемалол яшайверади.\n“Туяқуш тухуми 2 килограммгача тош босибгина қолмай, унинг пўсти шу қадар мустаҳкамки, қўл билан синдириб бўлмайди. Тухум холестеринсиз, унинг қобиғидан турли сувенирлар ясаш мумкин. Пўстлоғи табиий кальцийга бойлиги учун тиббий мақсадларда ишлатилади. Териси пишиқлиги ва эгилувчанлиги бўйича тимсоҳникидан кейинги ўринда туради”, – дейди тадбиркор.\nМаълум қилинишича, тадбиркор эндиликда соҳани ривожлантириш баробарида туяқуш терисидан сумка, пойабзал тикишни, тирноғидан эса турли тақинчоқлар ишлаб чиқаришни йўл қўйиш ҳаракатида. Айни чоғда у Қозоғистон давлати билан туяқуш етказиб бериш бўйича шартнома имзолаган.\n“Тадбиркор билан суҳбат жуда мароқли ўтди, – дейди Ҳожиакбар Турғунов. – У бизга туяқуш боқишнинг барча сир-асрорлари ҳақида тушунчалар берди. Тенгдошларим қатори менда ҳам паррандачиликка катта қизиқиш уйғонди. Чунки, қишлоқда тадбиркорликнинг бу турини ташкил қилиш учун барча шароитлар етарли”.\n“Ҳар бир оила – тадбиркор” дастурини ҳамда Наманган вилоятидаги кичик саноат ...\nБугун коронавирус пандемиясининг қачон тугаши, унга қарши вакцина яратилишига ҳеч ким аниқ жавоб ...


Мавлид ҳақида — Зикр аҳлидан сўранг\nСаволлар › Мавзу: Сийрат ва Тарих › Мавлид ҳақида\nAbduazim сўради 3 ой аввал\nРасулуллоҳ соллаллоҳу алайҳи васалламни танишимиз, таништиришимиз вожиб амалдир. У зотга муҳаббат қилишимиз ҳам вожиб. Усиз ҳеч кимнинг иймони мукаммал бўлмайди. Шунинг учун тез-тез ва куни тайин қилинмаган ҳолатда сийрат китобларидан дарслар, маърузалар ташкил қилиш керак ва буни бир ой ёки бирор кунга белгилаб олмаслик керак. Аммо ҳар қандай имконият ва шароитдан бу борада фойдаланиш ҳам лозим.\nСиз келтирган гапларга келсак уларнинг барчаси ёлғон, тўқима ва каззобларнинг уйдирмасидир. Ҳеч қандай мўтабар кишининг гапи ҳам эмас, мўтабар китобларда ёзилган ҳам эмас. Расулуллоҳ соллаллоҳу алайҳи васалламнинг улуғликлари, Аллоҳнинг наздида шафоатлари қанчалик эътиборли эканлигини исботлаш тўқима ҳадисларга қолмаган. Мавлид маросимларидаги суҳбатларда тўқима, уйдирма гапларни айтиш ҳали ҳам учраб тургани ачинарли ҳол. Мавлиднинг фазилати ҳақида имом Шофеъий, Ҳасан Басрий ва яна бошқа мутақаддим уламоларга нисбат берилган гаплар ҳаммаси ёлғон, асоссиз. Энди бу ҳақда саҳобалардан нақл келтириш эса ўта кетган илмсизлик, беписандликдан бошқа нарса эмас. Динимиз тарихини, саҳобалар сийратини озгина билган одам бу гапларга ишона олмайди. Баъзилар шу маънода ҳадислар ҳам айтиб юборишади. Буларнинг ҳаммаси ғирт ёлғон. Чунки у азизларимизнинг даврларида мавлид маросими қилиш деган гап ҳеч қаерда бўлмаган, бировнинг хаёлига ҳам келмаган, етти ухлаб тушига ҳам кирмаган. Мавлид йиғинларда Расулуллоҳ соллаллоҳу алайҳи васалламнинг сийратларига тегишли асоссиз, тўқима ривоятларни айтиш ҳам бор. Айниқса аёллар ўртасида бу ҳолат янада кўпроқ урчиган. Мисол учун, «Туркий мавлид» номи билан танилган мавлид асаридаги кўп ҳикоялар тўқима гаплардир. Муаллиф, Аллоҳ мағфиратига олсин, эҳтимол, бу гапларни қайсидир манбадан олиб, уни рост деб ўйлагандир ёки бошқа бир сабаблар бордир. Аммо омонат ва илмий масъулият юзасидан айтиш керакки, асардаги кириш қисми ва дуоларидан фойда олиш мумкин бўлса-да, ундаги аксар маълумотлар, жумладан, «Қарчиғай ва чумчуқ воқеаси» каби ҳикоялар умуман асоссиз, асли йўқ гаплардир. Бу гап муаллиф раҳматуллоҳи алайҳ ва яна бошқа айрим катталаримизга нисбатан беодоблик эмас, балки бу баён қилиниши, очиқ айтилиши лозим бўлган илмий омонатдир. Чунки Расулуллоҳ соллаллоҳу алайҳи васалламга туҳмат қилишдан оғир ва хатарли гуноҳ йўқ. У зот соллаллоҳу алайҳи васалламни қандай бўлган бўлсалар, шундай танишимиз даркор. Қандайдир афсонавий шахсга айлантириб юбориш мутлақо ножоиз ва бу диннинг офатидир.\nИмом Бухорий, Муслим, Термизий раҳматуллоҳи алайҳим каби улуғ муҳаддисларимиз ҳадисларни саралаш учун ровийларнинг айбу камчиликларини ҳам баён қилиб, китобларга туширганлар ва мазкур ровийларнинг ҳадисларини қабул қилмаганлар. Бир куни буюк муҳаддислардан бири Яҳё ибн Саъидга Абу Бакр ибн Халлод: «Сен ҳадисларини олмаётган мана бу кишилар қиёмат куни Аллоҳнинг ҳузурида сенга даъвогар бўлиб қолишларидан қўрқмайсанми?» деди. Шунда у: «Уларнинг менга даъвогар бўлишлари мен учун Расулуллоҳ соллаллоҳу алайҳи васалламнинг «Нега менинг ҳадисимдан ёлғонни аритмадинг?» дея даъво қилишларидан кўра яхшидир», деди. Абу Туроб Нахшабий Аҳмад ибн Ҳанбал раҳматуллоҳи алайҳга: «Олимларни ғийбат қилма!» деди. Шунда у киши: «Шўринг қургур! Бу холисликдир, ғийбат эмас», деди. Бир сўфи Ибн Муборакка: «Ғийбат қиласанми-а?» деган эди, у: «Жим бўл! Агар мен баён қилиб бермасам, ҳақни ботилдан қандай ажаратасан?» деди.\nЭнг асосийси мавлиднинг фазилатини уқтириш учун, уни тарғиб қилиш учун бундай уйдирма гапларга ҳожат йўқ, бор ва саҳиҳ гапларни айтилса ҳам етарли. Аллоҳ ҳаммалиримизни ислоҳ қилсин! Валлоҳу аълам!


Aмерикалик олимлар "супериммунитет" ҳосил қилиш учун COVID-19’га чалиниб, ундан тузалгандан кейин коронавирусга қарши вакцина олиш мақсадга мувофиқлигини аниқлашди.\nКоронавирус инфекцияси билан касаллангандан сўнг, Pfizer ёки Moderna вакцинасининг икки дозаси организмни коронавируснинг 6 та мутациясига, шу жумладан дельта ва бета вариантларига қарши самарали бўлган, катта миқдордаги "мослашувчан" антитаначаларни ишлаб чиқаришга ундаши ва янги турдаги инфекциялардан яхшироқ ҳимоя қилади.\n"Мослашувчан" антитаначалар, шунингдек, лабораторияда махсус яратилган ва бир вақтнинг ўзида бир нечта штаммларни бирлаштирган мутацияга дош бера олган. Фақат касал бўлган ёки фақат эмланган кишиларнинг иммунитети бу инфекцияга дош беролмади” дейилади хабарда.\nАввалроқ америкалик олимлар томонидан ўтказилган тадқиқотларда Moderna коронавируснинг дельта штаммига қарши энг самарали деб топилган эди. Тадқиқотда Moderna вакцинаси 95 фоизга, Pfizer вакцинаси 80 фоизга, Johnson & Johnson вакцинаси эса 60 фоизга самарали эканлиги аниқланган.\n21:32 / 26.07.2021\nЖамоавий иммунитет ечим эмас — профессор Тугизов вакцина олишнинг аҳамияти ҳақида\n00:00 / 19.07.2021\nКондиционерларнинг иссиқ ҳавода иммунитетга хавфи маълум қилинди


Энг тез занглаб кетадиган автомобилларни биласизми? (фото) » Ўзбекистон янгиликлари – Zamin.uz\nЭнг тез занглаб кетадиган автомобилларни биласизми? (фото)\nNovate журнали ўз мақоласида аввал бошқарилган ҳамда энг тез занглайдиган олтита автомобиль ҳақида маълумот берди.\nЖурнал версиясига кўра, энг тез занглайдиган автомобилга «Волга» айланди. «Волга» корпуси ёмон сифатли металлдан қилинган, шунинг учун автомобиль бир неча йиллардан кейин занглаб кетади. Буни қарангки 2000 йиллар бу автомобилга талаб катта эди.\nИккинчи ўринда – 2007-2014 йилларда ишлаб чиқарилган Ford Mondeo. Узоқ вақт совуқ об-ҳаво кузатилувчи ва йўлларга туз сепиладиган минтақаларда автомобил кузови жуда тез ёмон ҳолатга келиб қолади.\nУчинчи ўрин 1998-2004 йилларда чиқарилган Opel Astra тегишли.Автомобиль эгаси автомобилга тўғри қарамаса, унда у бир неча йил давомида занглаб кетади.\nЖурнал УАЗ Патриот’ни тўртинчи ўринга лойиқ топди. Автомобиль коррозияга қарши яхши қоплама билан мақтана олмайди, шу сабабдан унинг кузови жуда қисқа вақт ичида занг билан қопланади.\nБешинчи ўринни, Novate талқинига кўра, 1995-2006 йилларда ишлаб чиқарилган Nissan Almera эгаллади. Юқори ишончлилигига қарамасдан, автомобиль эшиклар, капот қопқоқлари ва багажникда тез занг пайдо бўлиши билан ажралиб туради. Баъзи ҳолларда, багажникнинг устки қисми 2-3 йилда бутунлай чириб кетган.\nСўнгги ўринда Mazda 6 (2002-2012 йиллар) қайд этилди. Журналнинг ёзишича, ушбу автомобилнинг биринчи авлоддаги машиналари зангга қарши жуда ёмон ҳимояга эга. Агар ҳайдовчи муаммога эътибор бермаса ва чора кўрмаса, унда автомобиль кузови бир неча йил ичида чириб кетиши мумкин.\nЯнгиликлар » Авто » Энг тез занглаб кетадиган автомобилларни биласизми? (фото)\n20:20 «Франкенштейн-машина»: АҚШда 17 та моделдан йиғилган автомобиль сотилмоқда (фото)\n20:10 Сирғали автомобиль бозоридаги нархлар (2016 йил 26 июнь)\n20:58 Сирғали автомобиль бозоридаги нархлар (2015 йил 8 ноябрь)


Instagram: СанЖай ўзидан 15 ёш кичик актрисага уйланди, муҳокама марказидаги Дурдона Қурбонова, Шаҳзода Матчонова ҳомиладорми? - Daryo\n22:43, 26.10.2020 135351\n26 октябрь куни жаҳон ва ўзбек санъати юлдузларининг Instagram саҳифаларига жойлаштирилган қизиқарли фото ва видеоларни эътиборингизга ҳавола этамиз.\nИлк марта она бўлиш арафасида турган актриса Ситора Алимжонова янги суратини мухлислари билан бўлишди. У ҳаётининг энг яхши онларини яшаётганини ёзиб қолдирди.\nФото: Instagram / @sitora_alimjanova\nЯна бир ҳомиладор актриса Баҳора Арслонова ҳам ушбу даврни тарихга муҳрлашга қарор қилди.\nФото: Instagram / @bahora_arslonova\nАктриса Шаҳзода Матчонова эса янги суратлари билан ҳомиладорлиги ҳақидаги тахминларга сабаб бўлди.\nФото: Instagram / @shahzodamatchanova\nАктёр Жавоҳир Зокиров оти Чифлик билан.\nФото: Instagram / @javakhirzakirov\nТурк актрисаси Фаҳрие Эвжен ўғли Каран билан тушган суратини саҳифасига жойлади.\nФото: Instagram / @evcenf\nИстанбулга борган Самандар Ҳамроқулов актёр Тоҳир Саидов билан учрашди.\nФото: Instagram /@tokhirsaidov_official\nХонанда СанЖай ўзидан 15 ёш кичик актрисага уйланди. 26 ёшли Алина (Алиша) бир нечта клипларда суратга тушган. У Instagramда 41 ёшли СанЖай билан умумий танишлари орқали танишгани ҳақида сўзлаб берди. Хонанда Алишага атаб қўшиқ ҳам куйлаган.\nФото: Instagram / @sanjaymusicofficial\nРайҳон Шоҳжаҳон Жўраевни ҳам инсон сифатида, ҳам хонанда сифатида ҳурмат қилишини билдирди.\nИжтимоий тармоқларда Шаҳзод Султонов ва Дурдона Қурбонова иштирокидаги видео муҳокамаларга сабаб бўлмоқда. Актёрлар ушбу видеони «Ҳинди шоу» кўрсатуви учун тайёрлаган ҳамда унда «Ўғирланмаган келин» ҳинд фильмидан саҳна акс этган.\nДурдона Қурбонова ушбу видеони нотўғри талқин қилаётганларга мурожаат қилиб, тирноқ остидан кир қидирмасликка чақирди.\nФото: Instagram / @durdona_kurbonova\n11:36 Бугун 56\nXiaomi Mi 12 Ultra янги Snapdragon 895 процессори ўрнатилган биринчи смартфонга айланади\n11:34 Бугун 699\n«Жиянимнинг ўлими бўйича адолат қарор топмаса, бу жамиятдан норозиман». ЙПХ ходимларининг машинасида ўлиб қолган каттақўрғонлик солиқчи воқеаси бўйича гувоҳларнинг сўзлари ва қариндошларнинг талаблари\n11:30 Бугун 497\nШавкат Мирзиёев Андижонга боради\n11:25 Бугун 4055\n«Мазкур ҳолат 2020 йилда содир бўлган». Сирдарё тумани ҳокимлиги масъуллари ўтирган хонага раққосалар кириб келгани тасвирланган видеога муносабат билдирилди\n22:45, 12.06.2021 80461\n17:14, 13.06.2021 75028\n23:54, 12.06.2021 71154\n22:51, 13.06.2021 71088


Болага «йўқ» дейишни ўрганамиз | farzand.uz\nТарбия\t 07/12/2017 0 Sayt admini\nҲар бир ота-она эртами, кечми, фарзандига қатъиян «йўқ» дейиши керак бўлган вазиятларга дуч келиши аниқ. Масалан, бола электр ускунаси билан ўйнамоқчи бўлганда, ёки музқаймоқни меъёридан кўп егиси келганда «майли» дейишнинг иложи йўқ. Бундай вазиятларни кўплаб санаш мумкин. «Йўқ» сўзини боланинг кўнглини оғритмасдан ва унга тушунарли қилиб қандай айта билиш керак? Бунинг бир нечта қоидасини муҳокама қиламиз.\n«Йўқ» сўзи камдан-кам ишлатилиши керак. Чунки, бу сўзни ҳадеб эшитаверган бола кейинчалик унга эътибор ҳам бермайдиган бўлиб қолади.\n«Йўқ» дедингизми, фикрингиздан қайтманг. Бир марта тақиқланган нарса ҳар доим тақиқланган бўлиши керак. Акс ҳолда, бу сўз ўз қадрини ва жиддийлигини йўқотиши мумкин.\nБу сўзни айтиш билан иш битмайди. Кейинги келадиган босқичга тайёр туринг. Чунки бола гапингизга дарров кўниб, «хўп» деб кетавермайди. У норозилик билдира бошлаганда, хотиржамлик билан ўз фикрингизда қатъий тураверишингиз керак. Бола тақиқни қабул қилгач, уни енгилгина мақтаб қўйинг.\n«Йўқ»нинг сабабини болага узундан-узоқ илмий сўзлар билан эмас, у тушунадиган содда ва осон тилда тушунтиришга ҳаракат қилинг.\nБиз катталарга ниманидир бола учун тақиқлаш осон бўлиб туюлади, «йўқ» деган сўзни баъзан кўп ишлатгимиз келади, бунинг тагида катта жавобгарлик ётишини яхши тасаввур қилолмаймиз. Аслини олганда ҳар бир тақиқ тарбиядек мураккаб жараённинг бир бўлагидир. Болага ниманидир тақиқлашдан олдин яхшилаб ўйлаб кўринг, бу нарсанинг фойда ва зарарларини тарозига тортиб кўринг. Фақат ўзингизнинг тинчингизни кўзламанг. Шундан сўнггина, болангизга «йўқ» сўзини айтинг, айтганда ҳам тўғри айта билинг.


ЁШЛАР ТАРБИЯСИДА КИТОБНИНГ АҲАМИЯТИ — Zamaxshariy.uz\nЁШЛАР ТАРБИЯСИДА КИТОБНИНГ АҲАМИЯТИ\nҲозирги даврда ахборот воситалари орқали жамоатчилик фикрини китоб ўқишга жалб қилинмоқда. Айниқса, телевидение орқали мазмунли суҳбатлар ташкил этилмоқда. Аммо, хозирги ёшларнинг қўлида уяли телефон “Smartfon” бўлишини ҳисобга олиб, дарслик, ўқув қўлланма ва бадиий адабиётларни асосий қисмлари “Мини шаклда” Интернетга жойлаштириш ва улар тўғрисида тез-тез СМС орқали ахборотлар бериб туришни йўлга қўйиб бориш лозим. Энг муҳими, ёшларга китоб магазинларига тез-тез кириб туриш, янги китоблар билан танишиб боришига одат қилиш, уйда – оилаларда ўз мутахассисликлари бўйича махсус кутубхоналар ташкил этиш бўйича улуғ алломаларимиз Абу Али Ибн Сино, Ал Хоразмий, Абу Райҳон Беруний, Ахмад Фарғоний, Амир Темур, Захириддин Бобур ва бошқаларни китобга бўлган муҳаббатларига боғлиқ кичик-кичик сюжетли видео-фильмларни олиш ва СМСлар орқали тарқатиш лозим. Масалан, Абу Али Ибн Синонинг қўлига тушиб қолган Аристотелнинг “Метафизика” асарини тушиниш ўта қийин бўлганлигини, унинг ўзи: — “Кейин илоҳиётга ўтиб “Мо баъда ат-табиа” (“Метафизика”) китобини ўқидим. Бу китобни ёзган кишининг мақсади менга бекик эди. Ҳатто уни қирқ бор қайта ўқидим, мен уни ва унинг мақсадларини тушуна олмадим. Ундан умидимни узиб, бу тушуниб бўлмайдиган экан, деган хулосага келган эдим” деб ёзган экан.\nАммо, Абу Алининг китобсеварлиги, китобхонлиги у ердаги китоб сотувчиларига кўпдан маълум бўлган ва ундаги заковатни пайқаган эдилар. Абу Али қачон китоб дўкони ёнидан ўтса, унинг соҳиби қўлига тушган янги асарлардан уни огоҳ қилиб турар, бошқа ўлкалардан келтирилган китобларни унга кўрсатар эди. Бу гал ҳам шундай бўлади. Дўкондор Абу Алини кўриб, уни ҳузурига чақиради, кейин у қўлига бир китобни олиб, уни мақтаб кетади. Абу Али мавзуни кўради-ю, ўша ўзи илгарилари кўп бор ўқиган, лекин тушуна олмаган нарсаси ҳақида ёзилган эканини фахмлайди. Ибн Сино бу ҳақда қуйидагиларни ёзади. “Бу илмни билишнинг фойдаси йўқ экан, деган ҳаёлда унинг кўрсатиши ҳам менга малол келиб, китобни олишни рад қилдим. Шунда даллол менга “Бу китобни мендан олгин, бунинг нархи арзон — уч дирхамга сотаман, эгаси бунинг пулига муҳтож,”- деди. Мен уни сотиб олдим. Қарасам денг, бу Абу Наср Фаробийнинг “Метафизика” китоби мақсадлари ҳақида ёзган (шарҳи) асари экан. Уйимга қайтдиму, дарров уни ўқишга тушдим. “Метафизика” дилимда ёд бўлиб қолгани сабабли, ўша пайтдаёқ бу китобнинг мақсадлари менга очилаверди. Бундан жуда хурсанд бўлиб кетдим, ўша куннинг эртасигаёқ қамбағалларга анча нарса садақа қилдим”.\nМ.Матниёзов Боғот тумани “Одина эшон бобо ”масжиди имои-хатиби\nNext Post:ТИЛ БОР ЭКАН-МИЛЛАТ БАРҲАЁТ.


Фото: Уруш йилларида болаларнинг Ўзбекистонга эвакуация қилиниши.\nФото: Шон-Шараф музейи\nФото: Шоахмад ва Бахри Шомахмудовлар оиласи болалар билан. 1944 йил, Тошкент\nИккинчи жаҳон уруши вақтида Ўзбекистонга 1,5 миллиондан ортиқ киши эвакуация қилинди. Улардан 250 минг нафари болалар эди.\nЭвакуациянинг биринчи кунларида 239 нафар болалар уйи тарбияланувчилари Фарғона шаҳрига, 280 нафари Андижон вилоятига, 80 нафари Тошкент шаҳрига, 408 нафари Бухоро ва Самарқанд вилоятларига юборилди.\nТошкентдаги Шон-Шараф музейининг Иккинчи жаҳон уруши бўлими ва Ўзбекистон кинофотофоноҳужжатлар Миллий архиви «Газета.uz» сўровига биноан уруш йилларида болаларнинг эвакуацияси акс этган фотосуратларни тақдим этишди.\nСуратлар ҳақидаги қўшимча маълумотни ўқиш учун устига босинг.\nКиев шаҳрида уруш туфайли ота-онасиз бошпанасиз қолиб, эвакуация қилинган болалар\nТошкент шаҳридаги болалар уйларининг бирида. 1943 йил\nЭвакуация қилинган болалар нафақат болалар уйларига юборилди, балки ўзбек оилалари томонидан ҳам тарбияга олинди. Масалан, республика раҳбари Усмон Юсупов ўз оиласига уч нафар болани қабул қилган.\nЎнлаб болаларни ўз тарбиясига олган оилалар ҳам бўлди. Каттақўрғонлик Ҳамид Самадовнинг оиласи 10 дан ортиқ болани ўз тарбиясига олди. Фотима Қосимова 10 нафар, Жўраевлар ва Ашурхўжаевлар оилалари 8 нафардан болани ўз қарамоғига олишди.\nЎзбекистон ССР коммунистик партиясининг биринчи котиби Усмон Юсупов ўз оиласи билан\n1943 йилнинг охирига келиб шаҳарларда 4672 нафар, қишлоқларда эса 870 нафар эвакуация қилинган болалар оилалар томонидан тарбияга олинган эди. Ўша вақтда 53 мингдан ортиқ болалар боғчаларининг тарбияланувчиларидан 15108 нафари эвакуация қилинган болалар эди.\nТошкентлик темирчи Шоахмад Шомахмудов хотини Бахри Акрамова билан 14 нафар турли миллатга мансуб болаларни ўз тарбиясига олди. Уларнинг ўз фарзанди йўқ эди. Улар тарбияга олган болалар орасида рус, татар, украин, беларус, қозоқ, ўзбек, чуваш ва молдован миллатларига мансуб болалар бор эди.\nШоахмад Шомахмудов эвакуация қилинган болалар орасидан тарбияга олинган уч нафар янги оила аъзоси билан\n1942 йил, Тошкент\nШоахмад ва Бахри Шомахмудовлар оиласи болалар билан. 1944 йил, Тошкент\nШоахмад ва Бахри Шомахмудовлар оиласи болалар билан\nУрушдан сўнг тўрт нафар болаларни қариндошлари топиб, ўз уйларига қайтаришди. Шу оилада тарбияланганларнинг яна икки нафари (Муаззам ва Михаил) бир-бирини севиб қолишади ва турмуш қуришади.\nБолалардан бири Федор Кульчиковский (Шомахмудовлар оиласида унга «Йўлдош» деб исм берилган) 45 йиллик айрилиқдан сўнг Украинада ўз бувиси билан кўришади. Ўшанда Дарья Кульчановская 104 ёшда эди.\nЎзбекистонга нафақат болалар, балки болалар уйлари ҳам эвакуация қилинди. 1941-1942-йиллар давомида Ўзбекистонга фронтга яқин ҳудудлардан 78 та болалар уйи эвакуация қилинди. Уларнинг 5 таси Тошкент шаҳрига, 4 таси Самарқанд вилоятига, 9 таси Наманган вилоятига, 13 таси Андижон вилоятига, 10 таси Фарғона шаҳрига, 9 таси Бухоро вилоятига жойлаштирилди.\n28 та болалар уйи эса тарқатилиб, улардаги болалар республикадаги мавжуд болалар уйларига, интернатларга ва бошқа болалар муассасаларига, қолганлари эса жамоа ва шахсий тарбияга берилди.\nУруш арафасида республикада 106 та болалар уйида 12 минг бола тарбияланаётган бўлса, 1945 йилга келиб, уларнинг сони 263 та болалар уйида 31300 болага етди.\nЎзССР болалар уйларининг биридаги тарбияланувчилар\nФотосуратлар Шон-Шараф музейи ва Ўзбекистон кинофотофоноҳужжатлар Миллий архивига тегишли.\n«Газета.uz» таҳририяти суратларни эълон қилиш ҳуқуқини олган.\nwww.gazeta.uz сайтида эълон қилинган, «Газета.uz» ва бошқа учинчи томонларга тегишли график ва бошқа материаллардан фойдаланиш тақиқланади.


Мамлакатимиз ҳаётида сиёсий партияларнинг таъсир кучи тобора ошиб бормоқда. Хусусан, ижтимоий масалаларни ўрганиш ва уларни ҳал этиш бўйича давлат вакиллик органлари, депутатларнинг ваколатлари кенгаймоқда, фаоллиги кучаймоқда. ЎзХДП ташкилотлари, барча даражадаги депутатлик бирлашмалари жойларда ижтимоий масалаларни ҳал қилиш бўйича қатор ташаббусларни илгари сурмоқда. Натижада одамларнинг партиямизга ишончи мустаҳкамланяпти.\nЯқинда Андижон вилоятида ҳам бир гуруҳ ёшлар ЎзХДП аъзолигига қабул қилинди. Хўш, улар нега ЎзХДПни танлади?\nГулчеҳра ҲОШИМОВА, Қорасув шаҳар халқ таълими муассасалари фаолиятини методик таъминлаш ва ташкил этиш бўлими ходими:\n— Мен шу йилнинг август ойида ЎзХДП сафига кириш ҳақидаги ариза билан партияга мурожаат қилдим. Анчадан бери партия томонидан ўтказиладиган тадбирларда иштирок этиб келяпман. Амалий лойиҳаларини кузатиб бормоқдаман. ЎзХДП фаолияти асосини ижтимоий ҳимоя масалалари ташкил этгани ушбу партияни танлашимга туртки бўлди.\nФикримча, ижтимоий ҳимоя фақатгина моддий ёрдам кўрсатиш билан белгиланмайди. Инсонни ҳар томонлама қўллаб-қувватлаш, маънавий рағбатлантириш, уни турли салбий омиллардан сақлаш ижтимоий ҳимоянинг асоси, деб тушунаман. Мен танлаган партия ёлғиз кексаларнинг ҳолидан хабар олиш, уларга моддий ва маънавий ёрдам кўрсатиш, ишга лаёқатли фуқаролар бандлигини таъминлаш, жисмоний имконияти чекланганларга кўмак бериш каби эзгу ишларни амалга ошириб келади. Яқинда бир танишим ЎзХДП Жамоатчилик қабулхонасининг кўмаги билан ишга жойлашди. Бу партияга ишончимни янада оширди. Фуқароларнинг мурожаатини тинглаб, уларни ўйлантираётган муаммоларга ечим топишда фаоллик кўрсатаётган партия сафига киришга қарор қилдим.\nЗумрадхон ЭМИНОВА, Бўз туманидаги «Обод» қишлоқ фуқаролар йиғини масъул котиби:\n— Қишлоқ фуқаролар йиғинида ЎзХДПнинг ҳудудий партия ташкилоти фаолият олиб боради. Бу ерда партия аъзолари сони кўп. Мен ҳам қизиқиб, ҳудудий партия ташкилоти тадбирларида қатнашдим. Кейинчалик партиянинг туман миқёсида ўтказиладиган лойиҳаларида иштирок этдим. Айниқса, иш ўринлари ташкил этиш, касб-ҳунар коллежлари битирувчилари бандлигини таъминлашга қаратилган меҳнат ярмаркалари, турли форумлар менга жуда маъқул келди. «Маҳалла — аҳолини манзилли ижтимоий қўллаб-қувватлаш маркази» лойиҳаси доирасида қишлоғимизда ҳам қатор тадбирлар ташкил этилди.\nАҳолининг ижтимоий ҳимояга муҳтож қатламига ёрдам кўрсатиш, бандликни таъминлашни фаолиятининг устувор йўналиши сифатида белгилаб, сезиларли натижаларга эришаётган партия эътиборимни тортди. ЎзХДП туман кенгаши раиси Матлуба Тўйчиевага партияга аъзо бўлиш истагим борлигини айтдим. Партия дастури, Сайловолди дастури билан яқиндан танишдим. Очиғи, ЎзХДПнинг мақсад ва ғоялари, фаолияти менинг ҳаётий қарашларимга мос экан. Шу боис мазкур партия сафида сиёсий жараёнларда фаол қатнашишга қарор қилдим.\nЎзбекистон Халқ демократик партияси сафида туриб, унинг ғояларини кенг тарғиб қилишга ҳисса қўшишдан, шу орқали ижтимоий ҳимояга муҳтож одамлар манфаатларини ҳимоя қилишдан мамнунман.\nМафтуна ҚАҲҲОРОВА, Булоқбоши иқтисодиёт ва енгил саноат коллежи ЭҲМ оператори:\n— Мамлакатимизда бўлаётган ижтимоий-сиёсий жараёнларни мунтазам кузатиб бораман. Кейинги йилларда демократик жараёнларни чуқурлаштириш, кучли фуқаролик жамияти қуриш, сиёсий партиялар фаолиятини кучайтиришга жиддий эътибор қаратилаётгани ҳаммага маълум. Ана шу жараёнларда фаол иштирок этишни ният қилдим. Аввал мамлакатимизда фаолият олиб бораётган тўртта сиёсий партиянинг дастурий мақсадлари билан танишиб чиқдим. Уларнинг ҳар бири ўзига хос йўлни танлаган. Ўзбекистон Халқ демократик партияси илгари сураётган ғоялар менга кўпроқ маъқул бўлди.\nХусусан, партия Сайловолди дастурида белгиланган жамиятнинг барча қатламларига эркин ва тенг таълим олиш имкониятларини яратиш масаласи эътиборимни тортди. Жамиятда ижтимоий адолат тамойилларини қарор топтириш, аҳолининг кўмакка муҳтож, жисмоний имконияти чекланган кишиларга ёрдам беришга қаратилган ғоялар, бу борадаги амалий саъй-ҳаракатлар ЎзХДПга интилишимни кучайтирди.


Сўнгги хабарларда, Москва аквопаркидаги монолит гумбазнинг қулаши оқибатида нобуд бўлганлар сони кўпайганлиги айтилмоқда.\n22 январ 2021, Тошкент вақти: 05:33\nГумбаз шанба оқшомида қулаб тушган. Аквопаркда дам олаётган одамлардан 12 нафари ўша ернинг ўзида қурбон бўлган. Сўнгги хабарларга кўра, нобуд бўлганлар сони 25 кишига етган. Юздан ортиқ одам жароҳатланган.\nМосква мэри Юрий Лужков бу ҳақда шуларни билдирди:\n“Дастлабки текширувларимиз ҳеч қандай портлаш бўлмаганлигини кўрсатди. Лекин бу фожиа сабабларини мутахассислар ўрганиши керак. Ҳозир бу масалани Федерал Тергов Бюроси ўрганмоқда”, - деди Юрий Лужков.\nУшбу иншоотни қурган “Кочак иншаат” турк фирмасининг лицензияси бекор қилинди.


29 октябрь, 2020, 20:55\nТеглар:Бухоро | Тожикистон\n"Бухоро"нинг собиқ футболчиси энди Ҳиндистон чемпионатида тўп суради.\n- Ҳа, мен “Бухоро”да ярим йил ўйнаганман. Менга ҳамма нарса ёққан ва жамоада яхши кутиб олишганди. Ўзбекистон чемпионати жуда қизиқарли ва бу мени тўла қаноатлантирганди. Аммо менинг клуб билан шартномам тугаганди. “Хўжанд”нинг ОФКга йўлланма олиши учун мендан ёрдам беришимни сўрашганида улар томонидан юборилган таклифни қабул қилдим.\n- Ҳа, Муҳсин Муҳаммадиев билан “Бухоро”да ва миллий терма жамоада бирга ишлаганман. У жуда яхши мутахассис. Тўғри, муаммолар бўлган. Лекин Ўзбекистон чемпионатидаги жамоалар билан беллашиш осон эмаслигини ўзим ҳам танамда синаб кўрганман. Биз шундай мураккабликларга қарамай, элитада жон сақлашга ҳаракат қилганмиз.\n- Менда у билан яхши шахсий муносабат бор. Тўғри, мен Тошев билан кўп ишламаганман. Бироқ мураббийнинг ишончи борасида бошқаларда бўлгани каби менда ҳам муаммо юзага келмаган, - деди “Бухоро”нинг собиқ футболчиси.\n- Ўзбекистонда кўплаб яхши футболчилар бор. Аммо менга ҳаммадан кўра, Машариповнинг ўйин услуби ёқади. У тўп билан жуда енгил ҳаракат қилиб, бемалол қаршисига чиққан 2-3 нафар рақибини алдаб ўта олишга қодир. Қайси клубда ўйнашни хоҳлайман? Албатта, “Пахтакор”да.\n- Ҳиндистонда футбол жуда яхши шаклланиб боряпти. Маҳаллий Суперлигада яхши савиядаги легионерлар талайгина. Ўз кучимни мана шундай лигада синаб кўрмоқчиман. Шунинг учун ҳозир мен фақат янги клубим ҳақида ўйлаяпман. Инкор этмайман, Ўзбекистондан яна таклифлар бўлган, бироқ мен ҳинд Суперлигасини танладим.\n"Бухоро" ва Муҳаммадиев учун ҳақиқий синовлар бошланди


Сил ўчоғи кенгаймоқда\nХалқаро донорлик ëрдами ва ўтказилаëтган кампанияларга қарамай¸ Тожикистон¸ қолаверса минтақанинг бошқа ҳудудларида ҳам силга чалинаëтганлар сони ошмоқда.\nТожикистон Соғлиқни сақлаш вазирлиги масъуллари мамлакатнинг Хатлон вилояти ҳудудида силга чалинганлар сони тобора кўпайиб бораётганидан ташвиш билдираяптилар.\n- Тожикистонда сил касаллигининг олдини олиш учун ҳукумат ва хорижий ташкилотлар тегишли чора-тадбирларни амалга ошириб келаётган эса-да, силга чалинаётганлар сони йилдан-йилга ташвишланарли даражада ошиб бормоқда, дейди биз билан суҳбатда Кўлоб шаҳар эпидемиология марказ директори Саид Аламов.\nУнга кўра, Хатлон вилоятининг Восеъ ва Ҳамадоний туманлари аҳолиси ўртасида бу касалликка чалинганлар сони олдинги йилларга нисбатан икки, ҳатто уч баравар ошган.\n- Текширувларимиз натижасида бу жойларда аҳолига коммунал хизмат кўрсатиш даражаси ниҳоят пастлиги маълум бўлди. Чунки сўнгги йилларда кузатилаётган қурғоқчилик сабабли бу ҳудуд аҳолиси экин ерлардан керагича фойдалана олмаяпти. Натижада улар ўз организмларини зарур витаминлар билан озиқлантира олмай қолаяптилар, дейди Саид Аламов.\nСоҳа мутахассисига кўра, сил касаллигининг тожикистонликлар ўртасида тез тарқалишига бу қишлоқларда яшовчи кишиларнинг аҳолиси соғлом бўлган бошқа қишлоқларга мунтазам қатнаб туриши сабаб бўлаётган экан.\nТожикистон соғлиқни сақлаш вазирлиги расмийси Файзулло Нусратуллоев мамлакатда сил касаллигининг авж олиши, аввало, мамлакатдаги ижтимоий ва иқтисодий муаммоларга боғлиқлигини таъкидлайди. Шунингдек, у одамларнинг тиббий саводсизлиги ҳам силнинг ёйилишига сабаб бўлаётганини айтади.\n- Сил касаллигига қарши кураш доирасида вазирлигимиз ҳар йили қатор лойиҳаларни амалга оширади. Ундан ташқари, HOPE ва Глобал жамғарманинг махсус лойиҳаси бўйича тахминан 20 миллион доллар маблағ ажратилган.\nВазирлик қайдида бўлган беморлар шу маблағлар эвазига олинган дори-дармонлар билан таъминланаяпти.\nБироқ шунга қарамай, сил касаллиги билан оғриш ўтган йилларга нисбатан 8,6 фоизга ошган. Бу эса ўта ташвишланарли ҳолат, дейди вазирлик расмийси Файзуллоев.\nСоғлиқни сақлаш вазирлиги вакилининг айтишича, сил касалидан даволаниш Тожикистонда ихтиёрий бўлгани туфайли аксарият беморлар ўз вақтида шифокорларга мурожаат этмайдилар. Бу эса, Файзуллоевга кўра, касалликнинг кенг тарқалишига олиб келмоқда.\nТожикистонда сил тарқалишининг олдини олиш мақсадида амалга оширилаётган дастурлар қаторида ДОТС дастури ҳам бор.\n2008 йилдан бошлаб амалга оширилаётган мазкур дастур ҳақида Рудакий туман сил касалликлари шифохонаси врачи Орифжон Маҳмадов гапириб берди.\n- Бу қисқа муддатли кимёвий терапия. Бу икки босқичга бўлинади. Биринчиси интенсив босқич.\nБунда балғам билан силни қўзғатувчи микроблар йўқ бўлгунга қадар беморлар касалликни бошқаларга юқтирмаслик учун шифохонада ётиши керак. Бу босқич икки-уч ой давом этади.\nКейин босқич эса уйда ўтади ва олти ой давом этади. Чунки уларнинг балғамлари тозаланган бўлади, дейди шифокор.\nАммо, Орифжон Маҳмадовнинг айтишича, бу дастур Тожикистонда силга чалинганлар сонини камайтира олаётгани йўқ:\n- ДОТСнинг камчилиги шуки, бу дастур 6-8 ойга мўлжалланган. Тузалиб кетганларнинг орасидан ҳар йили 7-8 киши яна қайта касалга чалинади.\nДастур тугагандан кейин беморлар ўз ҳисобларидан дори ичиб туриши керак. Энди, менимча, уларнинг бу дориларни сотиб олишга шароити бўлмагани учун қайта касалга чалинишади.\nЯна кишиларнинг яшаш шароити ҳам катта таъсир кўрсатади. Шунинг учун бу касални ижтимоий касал дейишади, дейди Орифжон Маҳмадов.\nСуҳбатдошга кўра, ҳозир силга чалинганларнинг кўпчилигини аёллар ташкил этади. Шу кунда Орифжон Маҳмадов даволаётган 20 нафар бемордан 14 нафари аёллар экан.\nТожикистон соғлиқни сақлаш вазирлигидан олинган маълумотларга мувофиқ, шу йил сўнгги икки ойи давомида илк бор силга чалинган 136 нафар киши расман қайдга олинган.\nХабарларга кўра, ҳар йили ҳар 100 минг тожикистонликнинг 85 нафари силга чалинмоқда.\nCоғлиқни сақлаш вазирлиги вакилларидан ҳозирги кунда мамлакатда сил билан оғриган 7000 га яқин киши рўйхатга олинганини қайд этадилар. Уларнинг 2 минги Хатлон вилоятининг Кўлоб минтақаси аҳолиси экан.\nВазирлик масъулларининг таъкидлашларича, сил касали аввалги йиллар Восеъ туманидаги бир неча қишлоқ аҳолиси орасида қайдга олинган бўлса, ҳозирда бу касаллик Кўлоб минтақасининг барча қишлоқларида кенг тарқалган.\nМаълумотларга кўра, сўнгги бир йил ичида бу ҳудудда 100 нафар силга чалинган бемор вафот этган.


Араб маданиятининг шаклланиши ҳамда бу қадар тараққий этишига сабаб бўлган омиллар – oliymahad.uz\nАраб маданиятининг шаклланиши ҳамда бу қадар тараққий этишига сабаб бўлган омиллар\n“Араб маданияти” ва уни шакллантирувчи омиллар. “Маданият” – жамиятнинг ишлаб чиқариш, ижтимоий, маънавий-маърифий ҳаётида қўлга киритган ютуқлари мажмуидир . Маданият умуминсоний ҳодиса бўлиб, фақат бир халққа тегишли, фақат бир халқнинг ўзигина яратган соф маданият бўлмайди ва бўлиши ҳам мумкин эмас. Ҳар бир миллий маданиятнинг асосий қисмини шу миллат ўзи яратган бўлса-да, унда жаҳон халқлари яратган умуминсоний маданиятнинг улуши ва таъсири бўлади, албатта.\nИнсоният тарихида арабларга қадар ва улардан кейин ҳам кўчманчи қабилаларнинг ўзларидан маданияти юксак бўлган халқларни истило қилганликлари тарихий манбаларда ўз ифодасини топган. Демак, араблар истилоси ҳарбий жиҳатдан бизни унчалик таажжубга соладиган воқеа эмас. Лекин ажабланарлиси шундаки, араблардан ташқари ҳеч қайси кўчманчи халқлар истилоси инсоният тарихида янги сивилизацияни, янги маданиятни яратган эмас. Араблар истило қилган мамлакатларда эса янги маданият вужудга келди. Халифалик таркибидаги барча халқларнинг маданиятларини ўз ичига олувчи бу янги сивилизатсия ислом динига асосланган ҳолда тафаккур жараёнини жадаллаштиришга ва одамлар онгини уйғотишга йўналтирилган эди. Араб маданиятининг шаклланишида бир неча омиллар сабаб бўлган бўлиб, улар:\nХалифалик. Халифалик халқларининг ягона Ислом динига эътиқод қилганлиги. Ислом дини янги маданиятнинг мафкуравий асосини белгилаб берди ва Халифаликнинг барча халқларини уни яратишга жалб этди. Бунда мусулмонларнинг муқаддас китоби “Қуръони Карим” ва ундан кейинги ўринда турувчи ҳадислар ҳал қилувчи аҳамият касб этди.\nИстилолар натижасида халифаликка бирлаштирилган турли мамлакат халқларининг илғор маданияти имкон қадар бир-бирини бойитди. Бу ўринда ягона давлат тили – араб тилининг фақат Халифаликни ташкил этган халқлар ўртасида алоқа тилигина бўлиб қолмай, адабиёт ва илм-фан тилига ҳам айланганлиги катта рол ўйнаган . Буюк алломалар қайси халқ вакиллари бўлмасин, араб тилида ижод қилганлар. Бу омил халифалик таркибидаги турли халқларга бир-бирининг маданияти ютуқларидан фойдаланишга имкон яратган. Халифалик маданиятини фақат араблар эмас, халифалик таркибига кирган барча халқлар яратганлиги ушбу омилда тўла-тўкис ўз тасдиғини топади.\nХалифаликда ижтимоий-иқтисодий ва маданий тараққиёти турли даражада бўлган мамлакатлар ва халқларнинг бир давлатга бирлашуви, улар ўртасида яқин алоқаларнинг ўрнатилиши, иқтисодий ҳаётнинг равнақ топиши ички ва ташқи савдо алоқалари ривожига туртки берган. Бу омил ўз навбатида ўзаро маданият алмашинувига ҳам шарт-шароит яратган. Савдо ва ҳунармандчилик, жамият ҳаётидаги ўзгаришлар турли муаммоларни келтириб чиқарди. Уларнинг ечимини топиш илм-фаннинг ривожига эҳтиёж туғдирди.\nИслом дини. Ислом дин сифатида шаклланган даврда араблар ярим бадавий элатлардан иборат бўлган халқ эди. Табиийки, араблар ҳам ўзлари забт этган мамлакат халқларининг илғор маданиятини зудликда ўзлаштирдилар. Ушбу маданият халифаликни ташкил этган халқлар маданияти асосида исломга мослаштириб мужассамлаштирилган маданият эди.\nАраб халифалари. Араб халифалари олимлар, шоирлар, сан`ат вакилларини ўз ҳомийликларига олганлар. Халифаларнинг бу хатти-ҳаракатини ҳомийлик деб эмас, балки бутун жамият билан биргаликда ҳақ ё`лдан бориш деб ҳам тушуниш мумкин. Халифаларнинг илм-фан, маданият ривожига ҳомийлик қилиши шубҳасиз, араб маданиятининг юксак даражада тараққий этишини таъминлаган.\nАраб тили. Араб тили сомий тиллар гуруҳига мансуб бўлиб, барча тиллар каби мураккаб ривожланиш ё`лини босиб ўтган. Қабилаларнинг бирлашуви турли араб қавмлари тилларининг яқинлашувига олиб келди ва барча араблар тушунадиган ягона тил пайдо бўлди. Бироқ ягона тил билан бирга қабилалар лаҳжалари ҳам мавжуд эди. Ягона араб тили шоирлар, нотиқлар ва бошқа ма`лумотли кишилар томонидан қўлланилган бўлса, лаҳжалар ичида қурайш қабиласининг лаҳжаси кенг тарқалган эди.\nҚуръон. Араб тили грамматикаси ва адабиётининг ривожланишида мусулмонларнинг муқаддас китоби Қуръони Каримнинг ўрни беқиёсдир. Қуръон илмлари ривожланиши жараёнида аниқ грамматик қоидаларга нисбатан пайдо бўлган эҳтиёж бу соҳанинг тараққий этишига туртки бўлди. Фақат араб тилида эмас, балки ислом тарқалган мамлакатлар халқларининг тилларида яратилган асарларда ҳам Қуръондан олинган иқтибос, ибора, ҳикоят, зарбулмасалларни учратиш мумкин. Қуръон мусулмон халқлар ҳаёти, тарихи, илми, адабиёти, турмуш тарзи, қонун-қоидалари, урф-одатлари ва дунёқарашларида ўзининг салмоқли таъсирига эга.\nИлк ислом даври адабиёти. Маълумки, исломгача бўлган араб маданиятида халқ оғзаки ижоди катта ўрин эгаллайди. Зеро, ўша давр асарлари фақат ёд олинар ва оғиздан-оғизга, авлоддан-авлодга етказилар эди. Бунда юксак қобилият соҳиблари бўлган шоирлар алоҳида ўрин тутган. Улар қабилани мақтаб ше`р ёзиш билан бирга қабила тарихини хотираларида сақлаб қолишарди. Шоирлар қабила аҳлини ўтмиш билан боғловчи кўприк вазифасини ўташган. Қабила аҳлини тўплаган байрамларда асосан ше`рхонлик қилинарди.\nҲадис илми. VII аср ўрталаридан бошлаб ҳадисларни топиб, уларни ёзиб олишга ҳаракат қилинган. Ҳадисларни тўплаш айниқса, VIII асрнинг иккинчи ярмидан бошлаб ғоятда тараққий этиб, ҳадис илми билан шуғулланиш энг фахрли ва мас`улиятли машғулотга айланган. Манбаларда келтирилишича, VIII асрнинг ўрталаридан ХV асрнинг ўрталаригача ҳадис илми билан Шарқнинг турли мамлакатларида мингдан зиёд муаллиф шуғулланган. Ҳадиси Шарифларни дунё аҳлига пайғамбар Муҳаммад (с.а.в.)дан қай тарзда содир бўлган бўлса, шундайлигича бекаму кўст етказиб бериш олим-у уламолар зиммасига катта мас`улият юклаган. Чунончи, ислом уламолари ўртасида илк даврдан бошлаб, ҳадисларнинг саҳиҳлиги, манбаларнинг ишончлилигига алоҳида эътибор берилган.\n2319200cookie-checkАраб маданиятининг шаклланиши ҳамда бу қадар тараққий этишига сабаб бўлган омилларno\nОлдингиОАВларида оммавий маданият тарғиботи ва ундан ёшларимизни муҳофаза қилиш йўллариКейинги“РОСМУЛ МУФТИЙ” деганда нима тушунасиз?


Хонандаларнинг шўрига шўрва тўкиладими? “Ўзбекконцерт” Сенатдан тўйлар ҳақидаги қарорни ўзгартиришни сўраяпти – ВОҲА\nХонандаларнинг шўрига шўрва тўкиладими? “Ўзбекконцерт” Сенатдан тўйлар ҳақидаги қарорни ўзгартиришни сўраяпти\n23.09.2019 Voha gazetasi\nХабарингиз бор, Ўзбекистон Республикаси Олий Мажлиси Қонунчилик палатаси Кенгаши ва Сенатининг қабул қилган қўшма қарорига кўра, энди тўйларга икки нафардан ортиқ хонандани таклиф қилиш мумкин эмас.\nАлбатта, қарор асосида қабул қилинган Низомнинг ушбу банди айни вақтда кўплаб саволларни келтириб чиқармоқда. Кеча, 20 сентябрь куни Сенатда ўтган йиғилишда мазкур масала ҳам муҳокама қилинди.\nУнда “Ўзбекконцерт” давлат муассасаси директори Одилжон Абдуқаҳҳоров сўз олиб, айрим ҳаётий мисолларни келтирди.\nАйтайлик, санъаткорларнинг даромади тўйдан. Бунинг ортидан улар лицензия олади. Машҳурлик даражаси, тўй хизматларида иштирок этиш нархига қараб лицензия баҳоси белгиланган. Қолаверса, маълум миқдорда солиқ тўлайди. Шунингдек, атрофида камида 5-10 кишини иш билан таъминлайди. Бу эса ўз ўзидан аҳоли бандлиги ва давлатга яна бир солиқ тўловчи дегани. Агар қарор кучга кириб, ўйларда икки нафардан ортиқ хонанданинг иштироки чекланса, табиийки уларнинг даромадига таъсир қилади. Оқибатда иш билан таъминлаш даражаси тушади, қолаверса, давлатга тўланаётган солиқ ҳам камаяди. Оқибатда лицензия нархи ҳам тушишига сабаб бўлади.\n“Амалиётда шундайки, продюсерлик марказларида ижодий гуруҳ сифатида бир вақтнинг ўзида уч-тўртта хонанда фаолият юритади. Агар тўй эгаси шу продюсерлик марказига келиб, гуруҳ билан шартнома тузса, демак тўйда ўша тўртта санъаткор иштирок этадими? Масалан, бир продюсерлик маркази фаолиятида олиб қарайдиган бўлсак, хонандалар Шаҳзода, Нилуфар Усмонова, Шоҳруҳхон битта гуруҳ сифатида фаолият олиб боради. Уларнинг лицензияси ҳам битта”, деб мурожаат қилди “Ўзбекконцерт” ДМ директори Одилжон Абдуқаҳҳоров мажлис қатнашувчиларига.\nМазкур саволга сенатор Иқбол Мирзо қуйидагича жавоб берди:\n“Агар улар саҳнага бир вақтда чиқиб, битта қўшиқни айтса, демак мумкин. Алоҳида чиқса, мумкин эмас”.\nМасалага давлат солиқ қўмитаси раиси Мубин Мирзаев аралашди. У жиддий оҳангда қуйидагиларни гапирди:\n“Тартибда аниқ-равшан ёзилган, яъни тўйнинг эгаси ресторан билан ҳам, санъаткор билан ҳам шартнома тузади. Шартномада пули, хизмат тури кўрсатилади ва шартнома ким билан тузилган бўлса, ўша одам хизмат кўрсатиши керак. Солиқ органларига керакли жиҳати шундаки, ҳақиқатан ҳам бугунги кунда хонандаларни солиққа тортишда жуда катта муаммолар бор эди. Бу қарор тўйхоналар ва шу билан боғлиқ бўлган маросимларнинг ҳисоб-китобини жойига қўйиб, тушумларини ўрганиш ва солиққа тортишда тартибга солувчи ҳужжат бўлди. Бундан келиб чиқиб биз ўзимизнинг тартибларимизни ишлаб чиқамиз. Масалан, қандай шартнома қилинади, қандай қилиб солиқ тўлади деган саволлар аниқлаштириб олинади. Шунинг учун бу солиқ органлари учун жуда керакли ҳужжат бўлди”.\nАбдуқаҳҳаров яна сўз олиб, Мубин Мирзаевдан саволига жавоб ололмаганини айтди. Ҳақиқатан ҳам ушбу савол мажлис қатнашчиларини ўйлантириб қўйди.\nКомиссия аъзоларининг қайд этишича, гуруҳ бўладими ёки алоҳида санъаьткор, бир киши билан шартнома тузилади ва санъаткор киши бошига ҳисоб қилинади. Бўлмаса, санъаткорлар бошқа найрангларни ўйлаб топади. Низомда қайд этилганидек, оилавий тадбирларда икки нафардан ортиқ хонанда (гуруҳ)нинг хизмат кўрсатишига йўл қўйилмайди.\nАбдуқаҳҳаров яна сўзида давом этаркан, Низомга ўзгартириш киритиш таклифини ўртага ташлади. Мажлис иштирокчиларининг фикрича, агар қарорга яна ўзгартириш киритилса, тўйларда тартиб қолмайди.\n“Шоу-бизнес вакилларини биламиз, улар эртага 50 та санъаткор билан бўлиб, битта гуруҳ тузиб ҳам тўйларга келиши мумкин. Шунинг учун қарордаги “икки нафардан ортиқ хонанда” деган сўзга эътибор берайлик. Ҳали лицензия шартлари ва талаблари масаласини ҳам қайта кўриб чиқамиз. Агар оилавий тадбирларда иштирок бандини бузса, лицензияни бекор қилиш масаласини кўриб чиқамиз. Ҳозир бунга изоҳ талаб қилмай, ижросини назорат қилиш керак. Буни Адлия вазирлигининг жавоби сифатида қабул қилинг”, дейди Адлия вазири ўринбосари Худаёр Мелиев.\nМажлисда қайд этилишича, продюсерлик марказлари билан шартнома тузилганда ҳам, оилавий маросимлардаги хонандалар икки нафардан ошмаслиги керак. “Бу масала қатъий, бошқача йўлни қидирмаган маъқул”, дейди Мелиев.\nМобил қурилмаларни бепул рўйхатдан ўтказишга шошилинг! Бу хизмат 1 декабрдан пуллик бўлади\nОтабек Муродов ҳам қамоққа олинди. У 100 минг доллар пора олгани таъкидланмоқда – ОАВ


Рустам Ашурматов: “Кванджу” К-Лигада жон сақлаб қолиш учун курашмоқчи эмас” / CHAMPIONAT.asia\n12:43Коутиньо учун курашда қайси клуб фаворит эканлиги аниқ бўлди 0 12:29Нголо Кантени судга тортишди 1 12:19"Манчестер Сити" футболчисининг уйига ўғри тушди 2 11:58"Олтин бутса" учун курашда Левандовски фаворит бўлиб олди 6 11:44Жанубий Корея. "Сеул" - "Сеонгнам" учрашувида ўзбек дербиси бўладими? 11 11:29Беларусь. Бугун "Энергетик-БГУ" ўйнайди 3 11:17Контраст: Бруну ва Погба машғулотга қандай машиналарда келишди? 5 10:58Тер-Штеген "Барселона"дан қанча маош сўраётгани маълум бўлди 4 10:41А Серияда ўйинлар ҳар куни бўлади 0 10:28Чичарито МЮнинг энг катта хатосини айтди 8 10:15Омар Моманидан карикатура: ЛаЛига қайтмоқда! 14 09:56Жиру: “Арсенал”га кимлигимни исботлашим керак эди” 5 09:35“Реал” ва “Арсенал” Хавертц учун курашмоқда. “Байер” футболчини 80 миллион евродан камига сотмоқчи эмас 3 09:05Томас Мюллер Бундеслига рекордини ўрнатди 6 08:40Мбаппе яқин келажакдаги мақсадларини ошкор қилди 4\nРустам Ашурматов: “Кванджу” К-Лигада жон сақлаб қолиш учун курашмоқчи эмас”\n18 май 11:36\nТеглар : К-лигаРустам АшурматовКванжу\nКеча Жанубий Корея К-Лигасидан ўрин олган иккинчи тур баҳслари ўтказилди.\nУнда ҳамюртимиз Рустам Ашурматов фаолият олиб бораётган “Кванджу” жамоаси “Сеул” меҳмони бўлди ва кичик ҳисобда имкониятни бой берди (0:1). Биз эса ўзбекистонлик ҳимоячининг ортда қолган икки тур ҳақидаги фикрлари билан қизиқдик.\n“Ҳамма кўриб турибди. Учрашувлар мухлисларсиз ўтмоқда. Барча карантин қоидаларига риоя қилган ҳолда ҳаракат қилмоқда. Шуларни инобатга олмаса бошқа ўзгаришлар йўқ. Жамоамиз энди юқори лигага чиқди. Бу жон сақлаб қолиш учун курашамиз дегани эмас. Олдинда ўйинлар кўп. Икки мағлубият бизга кўпроқ нималар устида ишлашимиз кераклигини кўрсатди. Жамоада яхши савиядаги футболчилар етарли. Фақат озгина тажрибасизлик панд бермоқда. Боз устига яна учта асосий футболчимиз жароҳат сабаб бизга ёрдам бера олишмаяпти. Улар ҳам қайтса ўйинимиз бундан ҳам сифатли чиқишига ишончим комил.\nКореяда ўзбекистонлик футболчиларга қизиқишни ортишига ижобий ҳолат сифатида қараш мумкин. Бунга сабаб охирги йилларда ўйнаган ўзбек футболчилари ўзларидан яхши таассурот қолдирди. Масалан, Икром Алибоев, Шоҳруҳ Гадоев, Санжар Турсунов каби футболчилар К-Лигада ёмон ўйин кўрсатишмади. Агарда шу зайилда давом этса бу ерда ҳамюртларимиз яна кўпаяди.\nБевосита телеэкран орқали кузатиб бораётган мухлисларимизга карантин пайтида сабр тилайман. Ҳозирги қийинчиликлардан матонат ва ирода билан ўтиб олсак яна ҳамма ўзи истаган ишига қайтиши мумкин. Барчаларига омад ва соғлик тилайман”,- деди Ашурматов.\nЭслатиб ўтамиз, "Кванджу" дастлабки икки турда мағлубиятга учради ва айни пайтда К-лигада сўнгги поғонани эгаллаб турибди.\nЖанубий Корея чемпионати. "Кванджу" - "Ульсан Хёндэ" 1:1 0\n18 май 13:45:58\nQo'lini shunaqa qilish qande mano berarkin\n18 май 12:06:47\nРустамжон эй ҳозир чемпионат бошида шунақа бўлади, кегин К лигада жон сақлашга тарадуд кўрасизлар, бу сенинг фикринг а так жамоанинг, рахбариятининг биринчи сезонда мақсадлари лигада жон сақлаб қолишга кетиши мумкин.\n18 май 11:42:30\nKOREA BEFOYDA KAMIDA YAPONIYA BUMASAM YEVROPAGA QIZIQISH KERAK


Шариат ҳукмини инкор қилмайди лeкин бажармайди\n19:07 / 03.12.2017 | Muhibullo | 3740\nАссалому алайкум! Устозлар, афсуски хозир мусулмонлар ичида ичадиган зино қиладиган одамлар кўп. Улар калимаи шаҳодатни билишади, охиратда бўладиган савол-жавоблардан хабари бор. Намозни инкор қилмайди, лeкин ўқимайди ҳам. Аллоҳ таоло ҳаром қилган нарсаларни билади, лeкин ўзини тийишмайди. Ўзини мусулмон ҳисоблайдилар. Улар қандай кимсалар?\nУлар мусулмон бўлсаларда, маъсиятда бўлган фосиқ мусулмондирлар. Шу ерда эътибор бериш керак бўлган бир нуқта бор. Жаннатга кириш бошқа, бирданига дўзахга тушмасдан, азобланмасдан биринчилардан бўлиб жаннатга кириш бошқа нарса. Мўмин қалбида заррача иймони бўлса кунлар келиб бир кун жаннатга кириши аниқ. Аммо гуноҳга булғанса, намозларни тарк қилса, ҳаромларга қўл урса Аллоҳ таоло ундайларни дўзахга туширишини айтган. “Нима бўлса ҳам мўмин бўлсак бир кун жаннатга кирар эканмизку” деган нарса шайтоннинг алдовидир. Чунки ҳадисда бир вақт намозни тарк қилган бир ҳуқуб дўзахда бўлади – дейилган. Ҳуқубни тафсир қилганлар 80.000 йил деганлар. Оятда қиёматнинг бир куни бу дунёнинг 1000 куни каби эканлиги айтилган. Охиратни чеки бўлмагани учун қайта ўлим ва қайта қиёмат қоим бўлмагани учун бунга ажабланишнинг ҳожати йўқ. Ҳадисда дўзах аҳлининг энг енгил азоб тортувчиси Абу Толиб эканлиги ва унга дўзахда оловдан ковуш кийдирилиши ва унинг таъсирида мияси қайнаб туриши айтилган. Ҳадисларда ҳам солиҳ бўлса биринчилардан бўлиб кириши, ўғри, фосиқ ва зинокор бўлса ва иймони саломат қолса қачонлардир бир кун азоблардан кейин жаннатга кириши ирода қилинган. “Кимнинг охирги сўзи Лаа илааҳа иллаллоҳ” деган ҳидиснинг шарҳида ҳам солиҳ бўлса биринчилардан бўлиб, фосиқ-фожир бўлса иймон билан кетгани учун дўзахдаги азобдан кейин жаннатга кириши айтилган. Гуноҳкор, бировларнинг ҳаққини еган кишилар гарчи шаҳид бўлган тақдирда ҳам жаннатга киролмай туриши ҳам айтилган. Валлоҳу аълам!\nЖУМА НАМОЗИДАГИ ИМОМ ҲАТОСИ


Сервис маркази устасининг “устамонлиги”\nГлавная "ISTE'MOLCHI" Сервис маркази устасининг “устамонлиги”\nФарғона туманининг Янги турмуш кўчасидаги 37-уйда яшовчи Г.Раҳимова якка тартибдаги тадбиркор У.Ероповга қарашли савдо дўконидан харид қилган LG русумдаги кир ювиш машинаси кафолат муддати ўтмасидан носоз ҳолатга келиб қолди.\nГ.Раҳимованинг мазкур масалада Фарғона шаҳри истеъмолчиларнинг ҳуқуқларини ҳимоя қилиш жамиятига қилган мурожаатида билдирилишича, у кир ювиш машинасини 2017 йил 26 февралда 4 000 000 сўмга сотиб олган. Лекин харид пайтида унга касса чеки берилмаган. Шу йил июнь ойида кир ювиш машинаси бузилиб қолгани сабабли LG сервис марказидан уста чақирилган. Уста эса кир ювиш машинасини тузатиш учун зарур эҳтиёт қисм йўқлигини айтиб, 28 000 сўм хизмат ҳақи олиб кетган.\nИстеъмолчи ҳуқуқларини ҳимоя қилиш мақсадида кўрилган чора-тадбирлар натижасида тадбиркор У.Еропов Г.Раҳимовага сотилган кир ювиш машинасини ихтиёрий равишда шу русумдаги янги кир ювиш машинасига алмаштириб берди.\nСервис маркази ходими томонидан асоссиз олинган 28 000 сўм “хизмат ҳақи” Г.Раҳимовага қайтарилди ва ундан юзага келтирилган ноқулайлик учун узр сўралди.\nФарғона шаҳри ИҲҲҚ жамияти бош мутахассиси


18:04 / 02.05.2017\nФарзанд дунёга келгач, онанинг вазифаси унга ғамхўрлик қилишдир. Бола то боғча ёшига етгунча аёл бошқа иш қилишдан чекланиши табиий. Бундай пайтда оиладаги шароитга қараб она маҳалла фуқаролар йиғинидан бола парвариши учун ёрдам пули олиши мумкинлиги қонунчиликда белгиланган, деб ёзмоқда ЎзА.\nЛекин бу имтиёздан фойдаланишда аёллар баъзан айрим муаммоларга дуч келмоқда. Тайлоқ туманида яшовчи фуқаро Л.Оқиловадан маҳалла фуқаролар йиғини фаолларидан бири икки ёшгача бўлган фарзанди учун нафақа пули берилаётгани эвазига ҳар ойда юз минг сўм талаб қилган. Аёл бу вазиятда баъзи фуқароларга ўхшаб порахўрга айтган пулини қўшқўллаб тутқазмай, Ўзбекистон Республикаси Бош прокуратураси “ишонч телефони”га мурожаат қилган.\n– Мазкур мурожаатда кўрсатилган ҳолатлар батафсил ўрганилиб, аёлнинг мурожаати ўз тасдиғини топди, – деди Ўзбекистон Республикаси Бош прокуратураси матбуот хизмати бошлиғи Гулноза Раҳимова. – Тайлоқ туманидаги “Эски Жума” маҳалла фуқаролар йиғини котибаси Х.Холмирзаевага нисбатан Жиноят кодексининг 168-моддаси 1-қисми билан жиноят иши қўзғатилди.\nМарказга келиб тушган ҳар бир мурожаат алоҳида назоратга олинган. Фуқаролар, тадбиркорлик субъектларининг бузилган ҳуқуқларини тиклаш, уларга ҳар томонлама ёрдам кўрсатиш, қонунбузилишига йўл қўйган мансабдор ва бошқа масъул шахсларга нисбатан қатъий чоралар кўрилмоқда.\nишонч телефони Таъмагир


15 сентябрь, 2019, 10:25 1058\nТеглар:Профессионал бокс | Тайсон Фьюри\nШвед боксчиси Фьюрига жиддий қаршилик кўрсатди.\nБугун, барча профессионал бокс ихлосмандлари диққат эътиборини АҚШ нинг Лас-Вегас шаҳри T-Mobile аренасида ташкил этилган профессионал бокс кечасига қаратган бўлса ажаб эмас. Чунки, супероғир вазннинг ҳақиқий мўжизаси сифатида эътироф этиладиган британиялик Тайсон Фьюри швециялик Отто Валлинга қарши рингга кўтарилди. Ҳозиргина якунига етган мазкур қарама-қаршиликда тажрибали Фьюри 12 раунд якунларига кўра, (118:112, 117:111, 118:112) ҳисобида швед боксчиси устидан ғалаба қозонди. Отто эса, фаолиятидаги илк мағлубиятни қабул қилиб олди.\nАслида, швециялик чармқўлқоп устаси ёмон ҳаракат қилмади. Жангнинг биринчи раунди асосан бир-бирини текшириш билан якунланди. Отто дастлабки сониялардан ринг марказини эгаллашга ҳаракат қилди ва буни уддалади ҳам. Фьюри асосан иккинчи рақам остида ўз омадини қидирди.\nИккинчи раунд Валлиннинг ажойиб "кросс" зарбаси орқали бошланди. Жанг сценарийси эса, ўша-ўша эди. Аммо,раунднинг ярмига келиб, энди ташаббус Тайсон томонга ўтди.\nУчинчи раундда британиялик ўзини эркин ҳис қила бошлади ва жанг назоратини ўз қўлига олди.\nТўртинчи раунд тенг курашлар остида ўтди. Лекин, бирорта аниқ зарба йўллай олишмади. Ҳар иккиси ҳам эҳтиёткорликка эътибор қаратдилар.\nБешинчи раундда Фьюри битта "кросс" ва бир "хук" зарбасини ўтказа олди. Отто эса асосан зарбаларни жигарга йўллашга ҳаракат қилди. Ҳакам ушбу раундлар давомида умуман "клинч"га имконият бермади.\nОлтинчи раундда швед боксчисининг битта аниқ зарбаси Фьюрини саросимага солиб қўйди. Қолаверса британ қошидан ҳам жароҳат олди. Умуман олганда Отто ажойиб ҳаракат қилди. Мазкур раунддан бошлаб, боксчиларда жисмоний толиқиш ҳам кўзга ташлана бошлади.\nЕттинчи раунд эса аксинча Тайсон Фьюри устунлигида ўтди. У бир нечта аниқ зарба йўллай олди.\nСаккизинчи раундда ҳам фаоллик британияликда бўлди. У "клинч"да рақибини қийнаб ташлади. Яқин масофдан жанг олиб бориш қулай эканлигига ишонч ҳосил қилди.\nТўққизинчи раундда Фьюри тўлиқ устунлик қилди. Бир нечта аниқ зарбалар йўллай олди. Раунд сўнгида жуда кучли зарбаси ҳам аниқ нишонга етиб борди. Оттони бонг қутқариб қолди.\nЎнинчи раундда ўша аввалги йўлланган зарбанинг асорати билинди. Тайсон кетма-кет зарбалар йўллади. Шундай бўлсада, бу активлик ҳам швед боксчисини мувозанатдан чиқара олмади.\nЎн биринчи раундда Валлинда умуман куч қолмагандек таассурот уйғотди. Қолаверса, у ҳам қошидан жароҳат олди.\nКутилмаганда жанг сўнгида Отто жонланди ва кетма-кет зарбалар йўллашга ҳаракат қилди. Фьюри эса, деярли ҳимоя билан овора бўлди. "Клинч"га кириб, қарши ҳужумда бир икки "жеб" зарбалари билан чекланди ҳолос. Шундай бўлсада, у жангни ўз фойдасига ҳал қила олди.\nЖанг якунида, сўз олган Тайсон Фьюри WBC чемпиони Деонтей Уайлдерни жангга чорлади.\nЭслатиб ўтамиз: Мазкур боксчиларнинг биринчи учрашувида дуранг қайд этилган эди.\nМашҳур қўшиқчи Робби Уильямс боксчи билан дуэт айтди...Фақат У Рой Жонс эмас\nТайсон Фьюри WWEдаги дебюти учун даҳшатли гонорарга эга бўлади! Аммо бу борада иккинчи, рекордчи эса...


Солиқ органларига мурожаатлар\nСолиқ органларининг Ягона телефон рақами\nСолиқ органларининг Ишонч телефони\nДавлат солиқ хизмати органлари жисмоний ва юридик шахсларнинг мурожаатларини қуйидаги шаклларда қабул қилади:\n- оғзаки шаклда (71 244-98-98 рақамли «Ишонч телефони» орқали);\n- ёзма шаклда;\n- электрон шаклда («Электрон солиқ хизматлари» - my.soliq.uz портали орқали).\nДавлат солиқ хизмати органлари жисмоний ва юридик шахсларнинг электрон аризаларини электрон рақамли имзо билан тасдиқланган электрон ҳужжат шаклида ариза, таклиф, шикоят шаклида қабул қилади.\nСолиқ тўловчилар электрон ҳужжат шаклида барча солиқ ҳисоботларини юборишлари мумкин:\nЮридик шахслар - молиявий ҳисоботлар ва солиқлар ва бошқа мажбурий тўловлар бўйича ҳисоб-китоблар, шунингдек солиқларнинг айрим турлари бўйича ҳисоб-китоблар.\nЖисмоний шахслар - жисмоний шахсларнинг даромадлари тўғрисида ҳисобот.\nЯкка тартибдаги тадбиркорлар - якка тартибдаги тадбиркорларнинг солиқ ҳисоботлари.\nСолиқ тўғрисидаги қонун ҳужжатларида назарда тутилган ҳуқуқ ва мажбуриятларни амалга ошириш билан боғлиқ солиқ органлари билан ёзишмалар электрон шаклда ҳам амалга оширилиши мумкин.\nҚуйидаги электрон аризалар давлат солиқ хизматиорганларига юборилиши мумкин:\nжисмоний шахсни рўйхатдан ўтказиш ва СТИРни олиш;\nжисмоний, юридик шахснинг маълумотномаларига ўзгартиришлар киритиш;\nортиқча тўланган солиқларни ва бошқа мажбурий тўловларни ҳисобга олиш ва (ёки) қайтариш тўғрисида;\nЎзбекистон Республикаси резидентлари бўлган юридик ва жисмоний шахсларнинг яшаш жойлари тўғрисидаги расмий тасдиқлаш тўғрисида;\nфискал хотирали назорат-касса машиналарини рўйхатдан ўтказиш тўғрисида;\nҚҚС тўловчиси сифатида рўйхатдан ўтказиш тўғрисида.\nШунингдек, Давлат солиқ хизмати органларига ДСҚ фаолияти тўғрисида маълумот олиш, солиқ маъмуриятчилиги билан боғлиқ айрим масалалар бўйича мурожаатларни электрон сўров юбориш имконияти мавжуд:\nСолиқ органлари томонидан коррупция тўғрисида хабар бериш;\nсолиққа оид ҳуқуқбузарлик тўғрисида, шу жумладан тадбиркорлик субъектлари томонидан хабар бериш.\nБундан ташқари, ДСҚга Президентнинг виртуал қабулхонаси орқали ҳам мурожаат юбориш имконияти мавжуд.\nдавлат солиқ хизмати органларига жисмоний шахслардан ва юридик шахслар вакилларидан тушган мурожаатлар қатъиян қуйидаги меъёрий ҳуқуқий ҳамда ички идоравий ҳужжатларда белгиланган талаблар ва муддатларга мувофиқ кўриб чиқилади:\n- Ўзбекистон Республикасининг «Жисмоний ва юридик шахсларнинг мурожаатлари тўғрисида»ги Қонуни;\n- Ўзбекистон Республикаси Президентининг 2019 йил 14 майдаги «Тадбиркорлик фаолиятини қўллаб-қувватлаш ва ҳимоя қилиш тизимини тубдан такомиллаштириш чора-тадбирлари тўғрисида»ги ПФ-5718-сон Фармони;\n- Вазирлар Маҳкамасининг 2018 йил 7 майдаги «Давлат органларида, давлат муассасаларида ва давлат иштирокидаги ташкилотларда жисмоний ва юридик шахсларнинг мурожаатлари билан ишлаш тартиби тўғрисидаги Намунавий низомни тасдиқлаш ҳақида»ги 341-сон қарори;\n- Давлат солиқ қўмитасининг 2019 йил 10 апрелдаги «Давлат солиқ хизмати органларида жисмоний ва юридик шахсларнинг мурожаатлари билан ишлашни такомиллаштириш тўғрисида»ги 84-сон буйруғи.\nДавлат солиқ қўмитасига жисмоний ва юридик шахсларнинг мурожаатлари бўйича жамланган маълумотлар\nШахсий ва сайёр қабул (оғзаки мурожаат)лар\nДавлат солиқ қўмитасининг раҳбарияти томонидан 2019 ва 2020 йилларнинг I ярим йиллиги давомида қабул қилинган жисмоний шахслар ва юридик шахслар вакиллари, кўриб чиқилган мурожаатлар тўғрисида маълумот\n№ Раис ва ўринбосарлари Жами мурожаатлар Мурожаатлар шакллари\nШахсий ва сайёр қабуллар\n(оғзаки мурожаатлар) Ёзма мурожаатлар Электрон мурожаатлар\n2019 йил 2020 йил 2019 йил 2020 йил 2019 йил 2020 йил 2019 йил 2020 йил\n1 Раис (Ш.Д.Кудбиев)* 0 1019 0 0 0 75 0 944\nРаис (Б.А.Мусаев) 13 майга қадар 3579 4851 422 278 729 441 2428 4132\n2 Раиснинг биринчи ўринбосари (М.М.Мирзаев) 2730 872 205 38 960 44 1565 790\n3 Раис ўринбосари (А.Э.Файзибаев) 329 1977 176 130 59 55 94 1792\n4 Раис ўринбосари (М.М.Маҳкамов) 237 117 225 89 6 8 6 20\n5 Раис ўринбосари (Ф.К.Умаров) 1046 1748 135 63 198 260 713 1425\n6 Раис ўринбосари (А.А.Азизов) 50 410 0 4 12 24 38 382\nЖами 7 971 10 994 1 163 602 1 964 907 4 844 9 485\n* Ўзбекистон Республикаси Президентининг 2020 йил 13 майдаги ПФ-5994-сонли Фармонига асосан Ш.Д.Кудбиев Давлат солиқ қўмитаси раиси лавозимига тасдиқланган.\n2-жадвал.\tДавлат солиқ қўмитасига 2019 ва 2020 йилларнинг I ярим йиллиги давомида жисмоний ва юридик шахслардан тушган ва назоратга олинган мурожаатларни кўриб чиқиш натижалари тўғрисида маълумот\n3-жадвал.\tДавлат солиқ қўмитасига 2019 ва 2020 йилларнинг I ярим йиллиги давомида жисмоний ва юридик шахслардан тушган\tмурожаатларнинг ҳудудлар бўйича таққослама таҳлили тўғрисида маълумот\n4-жадвал.\tДавлат солиқ қўмитасига 2019 ва 2020 йилларнинг I ярим йиллиги давомида жисмоний ва юридик шахслардан тушган мурожаатларнинг масалалар ва ҳудудлар бўйича таққослама таҳлили тўғрисида\n5-жадвал.\tДавлат солиқ қўмитасига 2019 ва 2020 йилларнинг I ярим йиллиги давомида жисмоний ва юридик шахслардан тушган мурожаатларнинг турлари бўйича таққослама таҳлили тўғрисида маълумот\n6-жадвал. Давлат солиқ қўмитасига 2019 ва 2020 йилларнинг I ярим йиллиги давомида жисмоний ва юридик шахслардан тушган мурожаатларнинг масалалар ва ҳудудлар бўйича таққослама таҳлили тўғрисида\n7-жадвал.\tДавлат солиқ қўмитасига 2019 ва 2020 йилларнинг I ярим йиллиги давомида жисмоний ва юридик шахслардан тушган мурожаатларнинг турлари бўйича таққослама таҳлили тўғрисида маълумот


Россиянинг Туласида 5 кишини ўлдирган ўзбекистонликка берилган жазо ўз кучида қолди\n07:22 / 16.02.2017\nРоссиянинг Тула шаҳрида 5 кишини, жумладан 3 нафар болани ўлдирганликда айбдор деб топилган Ўзбекистон фуқаросига чиқарилган умрбод қамоқ жазоси ҳукми ўз кучида қолдирилди, деб маълум қилди Тула вилояти прокуратураси.\nСуд 2016 йил 17 ноябрда 30 ёшли Сирожиддин Шералиевни содир этган қотилликлари учун умрбод озодликдан маҳрум қилганди.\n"Бугун 2017 йил 15 февралда Россия Олий судининг жиноий ишлар бўйича суд ҳайъати Тула вилояти судининг ҳукмини ўзгаришсиз қолдирди. Суд ҳукми қонуний кучга кирган", дейилган хабарда. Таъкидланишича, Шералиевдан суд томонидан жабрланувчининг даволаниши учун кетган 20 309 рубль ундирилган ҳамда 3,5 млн рубль миқдорида маънавий зарар тўлаш даъвоси қондирилган.\nРоссия тергов қўмитасининг вилоят бошқармасида таъкидланишича, тергов давомида 100 дан ортиқ гувоҳ сўроқ қилинган, 40 дан кўпроқ суд экспертизаси ўтказилган. Ишнинг барча тафсилотларини ўрнатиш учун терговчилар нафақат Россия, балки Ўзбекистонда ҳам тергов-тезкор тадбирлар ўтказганлар.\n2015 йил 30 май эрталаб Туладаги Косая Гора посёлкасидаги хонадонлардан бирида икки нафар пичоқланган аёл ва уч нафар бола жасади топилган. 10 ва 11 ёшли икки қиз ва уларнинг 5 ёшли укаси, болаларнинг 29 ёшли онаси ва 49 ёшли бувиси ҳалок бўлганлар. Ҳалок бўлган болаларнинг 8 ёшли укаси ҳамда аёллардан бири билан яшаган 38 ёшли эркак шифохонага етказилганлар. Қотилликда гумон қилиниб, Россияда ноқонуний яшаган ўзбекистонлик қўлга олинганди. Таъкидланишича, қотил болаларнинг онаси билан ишқий муносабатларда бўлган.\nЖиноий иш бир нечта моддалар бўйича олиб борилган.\nОҳангаронда ўз хотинининг умрига зомин бўлган эркак қўлга олинди\nУргутда ўзининг икки нафар фарзандини онасиз қолдирган қотил эр ушланди\n17:34 / 20.04.2018